Fazura Umum Jantina Anak Selepas Bersalin

Usia kandungan sudah mencecah lima bulan, pasti ramai peminat sudah tertanya-tanya sama ada pasangan selebriti popular Nur Fazura dan Fattah Amin akan menimang cahaya mata lelaki ataupun perempuan.

Bagaimanapun menerusi perkongsian di Insta Story, Fazura berkata mereka mengambil keputusan untuk tidak mengumumkan jantina cahaya mata sulung mereka kepada umum sehinggalah bayi itu dilahirkan.

Malah, Fazura memberitahu orang ramai tidak perlu berteka-teki mengenai jantina bayi mereka sebaliknya mohon supaya mendoakan agar dia dan anaknya berada dalam keadaan selamat kerana itu lebih penting.

April lalu, Fazura mengesahkan dirinya hamil selepas dua tahun mendirikan rumah tangga. Fattah dan Fazura dijangka akan menyambut kelahiran anak sulung mereka akhir tahun ini.


Kemaskini Resume Anda, Ribuan Kerja Kosong Menanti Mulai 15 Jun

Ramai rakyat Malaysia sedang diuji hebat ketika pandemik COVID-19 melanda negara termasuklah antara mereka yang kehilangan pekerjaan akibat kelumpuhan aktiviti untuk menjana ekonomi negara.

Namun ada berita baik untuk mereka yang sedang mencari kerja baru ketika ini apabila kerajaan melalui Pelan Jana Semula Ekonomi Negara (PENJANA) bakal memberikan peluang pekerjaan bermula 15 Jun ini menerusi inisiatif PENJANA Kerjaya.

Majikan dan pencari kerja boleh mula membina profil mereka menerusi pautan MYFutureJobs bermula 15 Jun ini dan anda boleh mengikuti langkah berikut untuk mula memadankan kerja yang bersesuaian dengan kemahiran anda.

Dan bermula pada 1 Julai nanti, majikan boleh mula memilih calon yang bersesuaian dengan pekerjaan yang ditawarkan untuk langkah pengambilan pekerja seterusnya. Memang mudah apabila ada inisiatif PENJANA Kerjaya ini.

Orang ramai yang mencari kerja terutamanya belia mempunyai lebih banyak pilihan untuk mendapatkan pekerjaan baru untuk meneruskan perjalanan kerjaya mereka selepas ini.

Untuk keterangan lebih lanjut mengenai PENJANA Kerjaya anda boleh menghubungi talian hotline di 03-8091 5300 (Isnin hingga Ahad) atau e-mel [email protected].


Aeril Zafrel Terkilan Dituduh Menunjuk Bayar Zakat Setiap Bulan

Berkongsikan niat untuk menunaikan zakat setiap bulan, bagaimanapun Aeril Zafrel terkilan dengan sikap segelintir masyarakat yang bersangka buruk tentang niatnya itu. Lebih kesal apabila ada yang menuduh perkongsiannya itu sengaja menunjuk-nunjuk.

Menurut Aeril, netizen tidak seharusnya menjadi punca dalam menyebarkan kebencian jika tidak mampu untuk mendoakan dirinya. Kata Aeril lagi, soal niat seseorang itu hanya Allah sahaja yang Maha Mengetahui.

“Hari itu saya ada buat hantaran di Instagram mengenai niat saya untuk membayar zakat setiap bulan serta mengajak dan mengingatkan kepada mereka yang berniaga untuk melakukan ibadat wajib ini.

“Jika kita tidak mampu untuk mendoakan, jangan kita menjadi asbab menyebarkan kebencian. Niat itu urusan hati, hati itu urusan Ilahi,” tulisnya.

Menerusi perkongsian di Instagram itu, Aeril turut memuat naik komen negatif netizen yang menuduh pelakon itu melakukannya untuk ‘marketing’ dan menunjuk-nunjuk. Tidak kurang juga ada yang mengatakan Aeril tidak ikhlas dalam melakukan ibadah.

Terdahulu, Aeril ada berkongsikan foto di pejabat zakat bagi menunaikan rukun Islam kelima itu. Sebelum ini dia hanya membayar zakat setahun sekali, namun kini dia nekad untuk menunaikan zakat sebulan sekali untuk zakat perniagaannya.

Dalam pada itu, Aeril turut meminta netizen untuk mendoakan supaya dia terus istiqamah dalam menunaikan tanggungjawab itu.


Pernah Leka Zaman Remaja, Rita Rudaini Akui Bukan Ibu Sempurna

Bukan mudah bergelar ibu tunggal kerana dialah ibu dan dia jugalah bapa. Namun, Rita Rudaini meluahkan rasa syukur kerana anak sulungnya sudah mampu menjadi imam solat sunat Aidilfitri di rumah pada Syawal lalu.

Menurut Rita, dia bukanlah seorang ibu yang sempurna dan mengakui pernah leka di usia remaja namun tetap akan sentiasa memastikan anak-anaknya tidak leka dengan kehidupan dunia. Rita juga mahu anak-anaknya menjadikan Al-Quran sebagai panduan hidup.

BACA: Rita Rudaini Syukur Anak Baru 11 Tahun Mampu Jadi Imam

Tq Bipop ? . . . Bukan ibu yg sempurna…sy pernah remaja…sy pernah leka..semuanya sy ceritakan pd anak2 supaya jd panduan utk mereka….sy asuh mereka dr kecik sbb sy nak mereka jd lebih baik dr sy…sy tegas kerana sy xnak mereka rasa rugi di hari tua andai umur panjang….sy xguna kan kedudukan sy sbgai ibu…tp sy mengajar mereka hormat sesama manusia…xsemestinya ibu tidak pernah buat silap kerana ibu jugak manusia biasa…sape ada buat salah kena mintak maaf dr hati…termasuk lah sy..klau sy ada silap sy akan mintak maaf dgn mereka…kerana sy lah cermin utk mereka…sy xnak ank sy leka dgn dunia….biar AlQuran jd panduan hidup mereka supaya menerangi perjalanan n dipermudahkan…pengalaman dan kesilapan adalah pelajaran utk kehidupan kita yg ke depan…baik buruk sy dah lalui…smua tu sy bekalkan pd mereka utk di jdkan sempadan…supaya mereka cpt matang dn boleh bezakn baik dan tidak…perjalanan sy masih panjang utk mendidik dua lelaki ini menjadi org yg di segani kerana akhlaknya…doa kn sy dan sy jugak mendoakan kita smua di temani anak2 yg soleh n solehah hingga hujung nyawa….??

A post shared by  RITARUDAINI® (@ritrud727) on Jun 18, 2020 at 2:32am PDT

Rita berkata dia mahu anak-anak menjadi insan lebih baik daripada dirinya. Ujarnya, dia bersikap tegas dengan anak-anak kerana tidak mahu mereka menyesal atau rugi apabila sudah tua. Kata Rita lagi, sebagai ibu dia juga pernah melakukan kesilapan dan akan meminta maaf pada anak-anaknya.

“Saya tak nak anak saya leka dengan dunia biar Al-Quran jadi panduan hidup mereka supaya menerangi perjalanan dan dipermudahkan.

.”Tak semestinya ibu tidak pernah buat silap kerana ibu juga manusia biasa. Siapa ada buat salah kena mintak maaf dari hati termasuklah saya. Kalau saya ada silap saya akan mintak maaf dengan mereka kerana saya adalah cermin untuk mereka,” tulisnya.

Dalam pada itu, Rita turut menegaskan bahawa dia sendiri banyak belajar daripada pengalaman serta kesilapan lampau malah berharap anak-anaknya tidak melakukan perkara yang sama.

“Pengalaman dan kesilapan adalah pelajaran untuk kehidupan kita yang ke depan. Baik buruk saya dah lalui, semua itu saya bekalkan pada mereka untuk di jadikan sempadan supaya mereka cepat matang dan boleh bezakan baik dan tidak,” katanya.

Rita mendirikan rumah tangga dengan pemain JDT, Aidil Zafuan pada tahun 2008 kemudian bercerai pada September 2013. Hasil perkahwinan mereka dikurniakan dua cahaya mata lelaki iaitu Aarit Rayyan Rizqin, 11 dan Airit Qaqa Arjuna, 9.


Anak Jatuh Katil, Elfira Loy Rasa Diri Tak Guna

Menerusi perkongsian di Instagram, Elfira Loy meluahkan rasa kesal dan kecewa apabila putera kesayangannya, Muhammad Rayyan Khalaf mengalami kecederaan selepas terjatuh dari katilnya.

Elfira berkata, walaupun tidak jatuh dari ketinggian yang tinggi namun kepala anaknya terhantuk sehingga menyebabkan benjolan besar di bahagian dahi. Susulan insiden itu, Elfira berkata dia kecewa dan merasakan dirinya tidak berguna.

“Beberapa hari lalu, kali pertama saya breakdown semasa menjaga Rayyan boi saya. Saya berasa tidak berguna dan bodoh. Saya kecewa dengan diri sendiri bagaimana saya membiarkan perkara itu berlaku.

“Saja nak kongsi sebab saya tak rasa sesiapa akan kongsi ini sebab sensitif kan nanti orang boleh fikir macam-macam cerita untuk nampak kita buruk tapi nilah realiti.

“Jadi, pada suatu hari Rayyan hanya berada di sebelah saya main main macam biasa di katilnya. El pulak tengah kemas baju dekat laci dia.

“Kemudian El rasa macam Rayyan nak tarik baju El tapi dia terhantuk kat laci dan jatuh dalam laci nasib baik tak tinggi sebab El bukak laci tu dan El sempat pegang dia tapi saya nampak benjol besar di dahinya berwarna biru,” katanya.

Elfira berkata dia mengigil dan menangis ketika kejadian itu berlaku dan berulang kali meminta maaf pada anaknya. Disebabkan terlampau panik, Elfira terus menghubungi suaminya untuk segera pulang ke rumah.

“Saya menggigil dan menangis. Saya minta maaf kepadanya seribu kali, rasa macam Ya Allah kenapa aku buat dia macamni. Saya segera hubungi suami saya dan dia memandu terus ke rumah. Walaupun dia baik-baik saja, saya tidak.

“Macam nak give up dah sebab hari-hari rasa gementar takut benda ni jadi dan akhirnya dah jadi. Nasib baik suami saya menenangkan saya. Terima kasih sayang.

“Suami bertanyakan dengan rakannya, seorang doktor. Dia cakap takde pape cuma tuam dengan ais untuk mengurangkan lebam dan saiz bengkak” tulisnya lagi.

Dalam pada itu, Elfira turut mengingatkan kepada ibu bapa diluar sana supaya terus ke hospital sekiranya anak mereka muntah selepas terjatuh.


Bekas Isteri Da’i Farhan Keguguran Selepas Diceraikan

Belum reda lagi kontroversi perceraiannya dengan Da’i Farhan, bekas isteri pendakwah itu iaitu Dr Erin berkongsikan perkhabaran duka apabila kandungannya yang baru memasuki usia dua bulan keguguran.

Menerusi perkongsian di Instagram, Dr Erin berkata dia reda dengan ketentuan Allah dan berharap agar dapat ditemukan dengan zuriatnya itu di syurga kelak. Malah, Dr Erin turut menamakan anaknya Ahmad Fahrezzi Faisel.

BACA: Dr Erin Sekat Nombor Da’i Farhan, Tak Bagi Jumpa Anak Selepas Lahir

Dalam entrinya itu, Erin turut memuat naik ucapan yang disampaikan oleh penceramah terkenak, Ustaz Duzuki mengenai zuriat yang gugur dimana beri nama kepada anak itu walaupun usia kandungan baru seminggu kerana dia akan menunggu kita di syurga kelak.

April lalu, Erin berkongsikan perkhabaran gembira apabila dia disahkan hamil, bagaimanapun beberapa hari kemudian usahawan itu mengesahkan perkahwinannya dengan Da’i Farhan sudah pun berakhir.

Terdahulu, nama Da’i Farhan menjadi perhatian ramai apabila didakwa berkahwin dengan Dr Erin yang merupakan seorang janda anak lapan tanpa pengetahuan isteri pertamanya, Fatin Nurul Ain.

Lebih panas, Farhan menceraikan isteri pertamanya yang ketika itu sedang sarat hamil anak kedua menerusi rakaman suara aplikasi WhatsApp.


Mia Ahmad Selamat Timang Anak Kedua

Tahniah diucapkan kepada Mia Ahmad dan suami, Mohd Izham Tarmizi yang selamat menimang cahaya mata kedua mereka petang semalam. Berita gembira itu dikongsikan oleh Mohd Izham di Instagramnya.

Menerusi perkongsian itu, Izham berkata isterinya selama melahirkan cahaya mata mereka pada jam 5.20 petang Khamis. Izham turut menzahirkan ucapan terima kasih buat mereka yang mendoakan untuk isteri dan anaknya.

Bagaimanapun, Izham tidak mendedahkan status jantina anak keduanya itu. Semalam, menerusi Insta Story, Mia turut berkongsikan foto berada di sebuah pusat perubatan untuk menyambut kelahiran cahaya matanya.

Tahniah sekali lagi kami ucapkan. Semoga kesihatan Mia dipermudahkan begitu juga dengan proses berpantang selepas ini. Ramai yang tak sabar untuk mengetahui jantina anak kedua pasangan tersebut.

Mia mendirikan rumah tangga dengan Izham, yang merupakan pemain bola sepak Johor Darul Takzim (JDT) pada 13 Januari 2017. Pasangan itu dikurniakan anak sulung, Sayf Issa pada 28 September 2018.


Berpeluang Menang Besar Di Karnival HUAWEI AppGallery Dengan HUAWEI Y6p!

Hah! Apa kata anda rewardkan diri anda dengan mendapatkan telefon baru yang membolehkan anda ‘bersosial’ dengan sepenuh hati anda? Huawei Y6p akan menjadi pilihan yang tepat untuk anda. Apa yang paling menarik di Karnival HUAWEI AppGallery ini anda boleh dapat lebih dari satu telefon. Wow tak sabar nak terjah!

Acara tahunan yang sebelum ini dikenali sebagai Karnival Huawei, akan berlangsung pada 19 Jun hingga 30 Jun 2020 dengan lebih banyak hadiah bernilai sehingga RM2,000,000 untuk dimiliki. Bukan itu sahaja, anda juga boleh menebus hadiah di pusat membeli-belah terpilih di seluruh negara dengan masih mengamalkan social distancing anda! Jangan lupa!

HUAWEI Y6p adalah telefon yang menonjol berbanding yang lain dengan penekanan pada gaya yang besar. Ia juga dilengkapi dengan reka bentuk yang unik dan dalam tiga warna yang cantik iaitu Phantom Purple, Emerald Green dan Midnight Black. Memang betul bergaya jika anda memilikinya!

Telefon ini juga dilengkapi dengan layar besar, tepat 6.3 inci, untuk memastikan anda dapat menonton dan menikmati filem sepenuhnya di mana sahaja, bila-bila masa terutamanya kerana Huawei Y6p secara eksklusif mendapat akses Premium PERCUMA dua bulan ke Viu!

Bukan itu sahaja, telefon cantik ini juga dilengkapi dengan bateri 5000mAh untuk memastikan bateri sentiasa ada untuk anda terus mengemas kini media sosial anda setelah bersiaran di siri Viu selama berjam-jam. Menarik kan?

Apa yang paling terbaik ketika berada di Karnival HUAWEI AppGallery adalah dengan membeli telefon ini. Dengan hanya melabur RM559 untuk telefon canggih ini, anda secara automatiknya berhak mendapat peluang untuk memenangi sebahagian daripada hadiah bernilai RM2,000,000.

Kejap! Nanti dulu…Nak lebih menarik? Anda patut membeli Huawei Y6p ini pada 19 Jun kerana harganya hanya RM499 dan bukannya RM559. Tapi untuk satu hari ini sahaja! Ini bermaksud pelaburan yang lebih rendah untuk anda terus memenangi salah satu daripada 3 Proton X70.

Dah beli Huawei Y6p tu jangan balik ke rumah terus kerana Karnival HUAWEI AppGallery menyediakan banyak aktiviti menarik untuk dinikmati sepenuhnya bersama rakan dan keluarga anda.

Uji sepenuhnya Huawei Y6p baru anda dengan mengambil foto dan merakam momen yang tidak dapat dilupakan dengan kamera 13MP seperti mengambil gambar di gerai foto Naruto! Ada lagi….anda juga boleh belajar beberapa tips bagaimana untuk memaksimumkan ciri-ciri Huawei Y6p ketika anda meneroka bilik Huawei Experience. Wah..bestnya!

Untuk memenangi hadiah utama di Karnival HUAWEI AppGallery 2020 ini, anda perlu membeli telefon terpilih seperti Huawei Y6p yang dilengkapi dengan skrin besar, bateri besar dan gaya besar!

1. Telefon pintar ini mesti dibeli antara 19 Jun hingga 30 Jun 2020 dan dari saluran yang disertai oleh Karnival HUAWEI AppGallery
2. Imbas Kod QR / Log masuk ke laman web Karnival HUAWEI AppGallery
3. Jawab soalan dan isikan maklumat peribadi anda.
4. Lampirkan resit telefon pintar Huawei yang dibeli.
5. Pemenang akan diumumkan pada 24 Julai melalui laman Facebook HUAWEI. Semoga anda salah seorang pemenang tersebut!
* Pastikan anda jangan hilangkan resit asal kerana ia diperlukan semasa menuntut hadiah!

Untuk pembelian Huawei Y6p dan maklumat lanjut mengenai Karnival HUAWEI AppGallery 2020 dan di mana ia akan diadakan, terus ke laman Facebook Huawei Malaysia.


“Lathi Challenge Haram, Bertentangan Akidah Islam” – Mufti WP

Baru-baru ini hangat diperkatakan mengenai Lathi Challenge yang menjadi perdebatan di media sosial. Perkara itu turut mendapat perhatian Mufti Wilayah Persekutuan Dr Luqman Abdullah yang berkata hukum melakukan Lathi Challenge adalah haram dan berdosa.

Menurut Dr Luqman ianya jatuh haram kerana mempunyai unsur-unsur pemujaan yang dikhuatiri akan menjerumuskan pelakunya ke dalam perbuatan syirik dan kekufuran.

BACA: Faizal Tahir Sedih Ramai Yang Hanyut Dengan Aksi ‘Lathi Challenge’

Dr Luqman turut menasihatkan kepada umat Islam supaya tidak terikut dalam cabaran-cabaran berbentuk pemujaan dan ritual demi menjaga akidah.

“Setakat maklumat yang kami dapati, Cabaran Lathi ini pada mulanya dipopularkan oleh Jharna Bhagwani di aplikasi TikTok, kemudian ia tular di media sosial dan ramai menyahut cabaran itu.

“Cabaran di mana pelaku akan mengenakan pakaian ala-ala tradisional nusantara (Jawa) dengan menari mengikut alunan lagu, lalu tiba-tiba menukar wajah dan pakaian mereka menyerupai hantu yang mengerikan.

“Lathi diambil daripada bahasa Jawa Kuno yang membawa maksud lidah. Ia menjadi judul sebuah single dinyanyikan Weird Genius yang berduet bersama Sara Fajira,” katanya.

Perkara itu dijelaskan oleh beliau dalam Irsyad Al-Fatwa Siri ke-521: Hukum melakukan Lathi Challenge yang dikongsikan Facebook Pejabat Mufti Wilayah Persekutuan, hari ini.

Jelasnya lagi, di dalam muzik video rasmi itu, terdapat elemen joget dan tarian yang berunsur ritual mistik. Malah, di dalam lirik lagu itu turut mempunyai bait-bait yang dikatakan mengandungi pemujaan roh dan menyeru makhluk halus.

Dalam pada itu, pihaknya menegaskan tindakan menularkan cabaran seperti itu tidak sepatutnya dilakukan kerana ianya perkara yang bertentangan dengan akidah Islam.

Pihaknya turut menyeru orang ramai supaya berhenti berkongsi video di media sosial serta tidak terlibat dalam sebarang cabaran berbentuk pemujaan dan ritual demi menjaga akidah.


Isteri Hamil 13 Minggu, Dr Sheikh Muszaphar Bakal Dapat Kembar Lagi

Tahniah diucapkan kepada Angkasawan Negara, Datuk Dr Sheikh Muszaphar Shukor dan isterinya Dr. Halina yang bakal menimang cahaya mata ketiga mereka. Berita gembira itu dikongsikan oleh Dr Sheikh di akaun Instagramnya sebentar tadi.

Menerusi perkongsian itu, Dr Muszaphar berkata beliau tergamam apabila mendapat tahu isterinya berbadan dua dan usia kandungan kini mencecah 13 minggu. Malah, lebih menggembirakan mereka bakal dapat anak kembar lagi.

Bagaimanapun, Dr Muszaphar memberitahu proses kehamilan kali ini lebih mencabar berbanding sebelum ini lebih-lebih lagi isterinya sedang menjalankan tugas sebagai barisan hadapan merawat pesakit Covid-19.

Dalam pada itu, Dr Muszaphar turut memberikan ucapan romantis buat isterinya agar terus kuat dan bertahan sepanjang proses kehamilan kali ini dan beliau yang akan menguruskan anak-anak yang lain.

Diruangan komen, rata-rata netizen tumpang gembira serta mengucapkan syukur dan tahniah kepada pasangan itu di atas kurniaan cahaya mata kembar sekali lagi.

Dr Muszaphar dan Dr. Halina mendirikan rumah tangga pada 2010. Hasil perkahwinan mereka dikurniakan empat cahaya mata iaitu Sophea Isabella dan Sophea Natasha serta kembar lelaki, Sheikh Adam dan Sheikh Noah.


Kucing Liar Semakin Ganas, Aliff Syukri Nak Cuba Jinakkan Kambing

Perkongsian oleh Datuk Seri Aliff Syukri di Instagram baru-baru ini menjadi perhatian apabila usahawan kosmetik itu mengambil keputusan untuk membela seorang kambing selepas kucing liar eksotik peliharaannya yang dinamakan sebagai Dodi kian mengganas.

Menerusi video dikongsikan, Aliff dilihat membawa pulang dua ekor kambing untuk dijinakkan dan dibela di dalam rumah mewahnya. Aliff turut berkongsikan nama kambingnya yang diberi nama Siti Zubaidah.

BACA: 13 Tahun Berkahwin, Aliff Syukri Akui Bukan Mudah Kekal Bahagia

. . Saya sedih sangat sebab Dodi dah tak nak dengan saya dan semakin ganas.. sebab tu sekarang ini saya cuba jinak kan kambing pula untuk dijaga di dlm rumah saya .. korang rasa boleh dijinakkan tak?? kalau korang nak tahu apa yang berlaku dekat kambing saya yg saya kasi nama.. Siti Zubaidah korang boleh tengok dekat YouTube saya.. sy dah posting

A post shared by  Ohabangkosmetik (@aliffsyukriterlajaklaris) on Jun 14, 2020 at 6:37am PDT

“Penganti dodi.. comel tak? Saya sedih sangat sebab Dodi dah tak nak dengan saya dan semakin ganas. Sebab tu sekarang ini saya cuba jinak kan kambing pula untuk dijaga di dlm rumah saya.. korang rasa boleh dijinakkan tak?

“Kalau korang nak tahu apa yang berlaku dekat kambing saya yg saya kasi nama Siti Zubaidah,” tulisnya.

Turut menjadi perhatian menerusi video tersebut reaksi isterinya, Datin Seri Nur Shahida yang kelihatan berang dan terkejut dengan kehadiran binatang peliharaan tersebut yang dibawa masuk ke dalam rumah.

Dalam perkongsian lain, Aliff turut tertanya-tanya mengapa isterinya seolah tidak memahami dengan hobi barunya itu. Malah, Aliff turut bertanyakan kepada netizen apa yang perlu dilakukannya agar Datin Shahida menyokong hobinya.

. . Adalah hobi saya membela binatang ini… sbb dodi x manja dgn saya.. dan Kenapa isteri @shahidadherbs saya tidak menggalakkannya? Apa patot saya buat? Cuba korang komen dekat bawah. Kalau nak tahu lagi sambungan video pada hanya di Tv Terlajak Laris. Uhuuuuu

A post shared by  Ohabangkosmetik (@aliffsyukriterlajaklaris) on Jun 17, 2020 at 1:24am PDT

Diruangan komen, rata-rata netizen mengatakan bukannya Datin Shahida tidak menyokong tetapi apa yang menjadi masalah apabila membela kambing di dalam rumah. Kata netizen lagi, sudah tentu isterinya bimbang jika kambing tersebut ‘membuang’ merata-rata.


Pusat Tuisyen Atas Talian Jadi Tumpuan Pelajar Ketika PKP

Tidak dinafikan pandemik COVID-19 yang melanda negara tahun ini banyak membantutkan proses pembelajaran ramai pelajar di seluruh Malaysia. Namun, itu bukan penghalang untuk ribuan pelajar membanjiri pusat tuisyen yang menggunakan platform atas talian untuk meneruskan pembelajaran mereka.

Salah sebuah pusat tuisyen online yang memasang impian bergelar Netflix untuk pendidikan, PTTI mendedahkan yang platform mereka menerima peningkatan lebih 10 kali ganda kemasukan pelajar sejak PKP dilaksanakan.

“Sebelum PKP dan PKPB dilaksanakan, bilangan pelajar kami hanya sekitar 100 orang namun selepas dua minggu arahan kerajaan itu dilaksanakan PTTI menerima banyak pertanyaan dan minat tentang kelas tusyen secara atas talian”

“Kami kini mempunyai 1,331 pelajar yang mengikuti kelas virtual kami termasuklah mereka dari Sabah dan Sarawak,” kata Siti Farhana yang merupakan Ketua Pegawai Eksekutif PTTI.

Beliau turut yakin yang kelas tuisyen secara atas talian merupakan penyelesaian terbaik untuk pembelajaran luar bilik darjah kerana ianya mampu memberikan gambaran yang lebih baik kepada para ibu bapa yang memantau perkembangan anak mereka.

Siti Farhana menerusi PTTi juga merupakan salah seorang penerima insentif di bawah Pakej Ekonomi PRIHATIN dan Pelan Jana Semula Ekonomi Negara (PENJANA) yang memberikan 27 orang kakitangannya susbsidi upah sebanyak RM1,200.

Program rangsangan itu diteruskan di bawah PENJANA di mana kakitangan PTTI yang layak bakal menerima RM600 sebagai subsidi upah.

“Subsidi upah yang diumumkan kerajaan membantu PTTI menguruskan kos ketika waktu yang sangat mencabar ini kerana kos kakitangan sendiri merangkumi hampir 40% dari kos keseluruhan operasi PTTI,” tambahnya lagi.


Fazura Tarik Nafas Lega Bebas Tuduhan Langgar Kontrak

Mahkamah Tinggi Kuala Lumpur hari ini memutuskan Nur Fazura didapati tidak bersalah dan bebas daripada tuduhan berhubung dakwaan melanggar perjanjian bagi mempromosikan produk kecantikan dan kesihatan.

Hakim Mahkamah Tinggi Kuala Lumpur, Datuk Mohd Firuz Jaffril menolak tuntutan saman yang pemilik syarikat Maydan Trading selepas mendapati produk ini gagal mendapat kelulusan Kementerian Kesihatan Malaysia (KKM).

Keputusan itu dibuat selepas mendapati tiada sebarang pelanggaran kontrak antara plaintif dengan Nur Fazura selaku defendan pertama malah Fazura yang dilantik sebagai duta ‘Q Tab’ telah menjalankan tugasnya dalam mempromosikan produk berkenaan.

Mahkamah kemudiannya memerintahkan Maydan Trading untuk membayar kepada Fazura dan Universal Music selaku defendan pertama dan kedua sebanyak RM40,000.

Dalam pada itu, Fazura yang ditemani suaminya ke mahkamah meluahkan rasa syukur apabila keputusan mahkamah memihak kepadanya. Malah, Fazura turut terkejut apabila mendapati produk tersebut tidak sah kerana tidak mendapat kelulusan pihak berwajib.

“Saya bersyukur semuanya telah selesai dan keadilan akhirnya memihak kepada saya. Ternyata mahkamah telah membuktikan kontrak itu adalah tidak sah dan dinyatakan juga bahawa produk itu adalah haram dan apa yang didakwa oleh plaintif adalah tidak berasas” katanya.

Dalam pada itu, Fazura berkata dia akan lebih berhati-hati untuk menjalin kerjasama dengan mana-mana pihak selepas ini. Menurut Fazura, niatnya hanya untuk membantu peniaga Melayu tapi sebaliknya yang berlaku.

“Niat saya baik dari awal iaitu nak bantu syarikat milik Melayu, tapi selepas ini saya akan lebih berhati-hati. Mungkin Maydan Trading juga boleh ambil iktibar jangan sesuka hati nak heret orang ke mahkamah tanpa asas.

“Saya sebenarya tak sedar langsung yang produk ini tak sah. Begitu juga dengan kontraknya yang juga tak sah,” katanya

Terdahulu, Fazura disaman pemilik syarikat Maydan Trading atas dakwaan melanggar perjanjian syarikat selepas pelakon yang juga penyanyi itu melancarkan produk kesihatan dan kecantikan Trudolly dalam tempoh perjanjian.


Haram Dipakai, dUCk Tarik Balik Jualan Tali Leher Marvel

Semalam jenama terkemuka dUCk melancarkan kolaborasi eksklusif Marvel dengan memperkenalkan tudung serta aksesori mewah tali leher pertama mereka bersempena dengan sambutan Hari Bapa.

Bagaimanapun, selepas 24 jam dilancarkan pihak dUCK mengumumkan penarikan semula penarikan semula jualan tali leher tersebut buat semua pelanggan lelaki mereka yang beragama Islam.

Difahamkan, penarikan itu dilakukan berikutan tali leher itu diperbuat daripada 100% kain sutera dan hukumnya adalah haram buat lelaki Islam untuk memakai mana-mana pakaian mahupun perhiasan yang diperbuat daripada sutera.

Menerusi kenyataan di Instagram, pihak dUCK memohon maaf kerana terlepas pandang tentang perkara itu dan memaklumkan akan memulangkan semula wang buat mereka yang sudah membeli koleksi tersebut serta menghentikan penjualan tali leher berkenaan.

dUCk juga menyatakan pihak mereka akan memberikan tali leher berkenaan kepada pekerja barisan hadapan lelaki yang bukan beragama Islam.


Nak Menang Lebih Banyak Hadiah Yang Berbaloi? Jom Pick & Win Dengan Boost

Kali ini Boost e-wallet pula nak bagi hadiah-hadiah menarik kat anda melalui peraduan Pick & Win! Pasti lebih berbaloi-baloi. Bagi anda pengguna aplikasi Boost jangan tunggu lama-lama untuk mengumpul dan mengunakan Boost Coins anda untuk menyertai peraduan Pick & Win ini, okey!

Sebut sahaja soal hadiah siapa yang tak nak kan? Pasti semua orang mahukan durian runtuh ini. Bukan sikit-sikit hadiah yang dapat. Kadang tu sampai tak tertebus hadiah sebab banyak sangat hadiah yang ditawarkan ni.

Dengan Pick & Win, anda dapat menggunakan Boost Coins anda untuk Join entries dan memenangi hadiah yang jauh lebih murah daripada menebus secara langsung.

Relex! Relex! Biar kami jelaskan satu-satu. Cara untuk anda sertai peraduan daripada e-Wallet Boost ni sangat lah mudah. Yang paling penting anda boleh sertai sebanyak kali pun yang anda mahu. Tak kisah lah, seorang 10 kali pun boleh. Kalau anda gunakan Boost Coins untuk redeem prizes pun berbaloi. Tapi kalau yang tak nak tunggu lama-lama dan nak tingkatkan peluang menang hadiah boleh guna boost Coins untuk rebut hadiah-hadiah menarik. Dengan serendah 50 Coins sahaja anda ada peluang untuk menang.

Hanya dengan melakukan transaksi dengan aplikasi Boost anda akan dapat banyak Boost Coins. Misalnya anda melakukan tambah nilai prabayar pada telefon pintar anda, pembayaran bill, pembayaran QR dalam talian dan luar talian dan banyak lagi lah cara anda boleh dapat Boost Coins.

Semakin banyak urus niaga yang anda buat dengan Boost, semakin banyak Boost Coins yang anda akan perolehi sehinggakan anda akan naik ke tahap Boost Up. Semakin tinggi tahap anda, semakin banyak Boost Coins akan dapat setiap transaksi.

Setiap pusingan Pick & Win akan dikemas kini dan berlangsung selang beberapa minggu. Jadi jangan lupa sentiasa check aplikasi Boost untuk lihat senarai hadiah-hadiah baru ini.

Hadiah yang bakal anda perolehi akan disertakan di bawah katalog ganjaran BoostUP. Jadi ini lah peluang terbaik untuk anda sertai peraduan ini. Yang rajin menggunakan aplikasi Boost tu, confirm anda salah seorang pemenang yang bakal bawa pulang hadiah hebat ini.

Ha sebelum kami terlupa, Pick & Win sudah pun masuk pusingan ketiga dan akan berakhir pada 30 Jun, jadi anda harus cepat-cepat gunakan Boost Coins untuk rebut hadiah-hadiah ni.

Okey! Setiap Peraduan mesti ada syarat kan? Jadi syarat untuk anda sertai peraduan ini adalah dengan melakukan banyak penyertaan yang anda mahu, lebih banyak penyertaan lebih banyak peluang yang anda akan dapat.

Setiap hadiah mempunyai tempoh masa tamat peraduan dan pemenang akan dipilih serta-merta. Setelah pemenang dipilih, Boost akan memberitahu pemenang melalui notification dalam aplikasi Boost dan bukan melalui telefon ataupun SMS. Jadi anda kena selalu periksa Halaman History dalam Pick & Win atau check e-mel anda.

Jadi tips untuk menang, jangan segan untuk sertai lebih banyak penyertaan, okay! Tapi ingat, setiap penyertaan yang gagal, Boost Coins yang digunakan untuk penyertaan TIDAK akan dikembalikan.

Jangan tunggu lama-lama, jom ajak member-member join sekarang. Maklumat lanjut layari laman rasmi Boost.


Almy Nadia Naik Angin Kereta Bau Durian

Boleh dikatakan sekarang pergi mana-mana ada sahaja gerai menjual buah durian, maklumlah tengah musim. Bagaimanapun, Datin Almy Nadia meluahkan rasa tidak senang apabila kereta yang dinaikinya ketika perjalanan pulang dari Raub ke Kuala Lumpur berbau durian.

Menerusi IG Story, Almy berkata dia tidak tahan dengan bau tersebut kerana mengakibatkan pening kepala sehingga tidak berdaya untuk bangun. Malah, pantang baginya jika meletakkan buah durian dalam kerta kerana baunya sukar untuk dihilangkan.

BACA: Dua Kali Keguguran, Almy Nadia Diminta Henti Buat Ulasan Makanan

“Raub-KL punya la sakit kepala, hampa nak tau sebab apa!! Dalam kereta ada durian musang tau. Apa perasaan hampa kalau jadi kami yerk. Mood ke laut dalam.

“Pantang mak nenek moyang dalam kereta ada durian, pasang penghawa dingin (aircond), hang boh la petua apa pun mampus tak jalan yer. Jadi kesudahan perang dunia la jawabnya. Hambik,” tulisnya.

Bagaimanapun, isteri kepada Datuk Fizz Fairuz itu berkata bukannya dia tidak makan durian atau tidak gemarkan baunya tetapi tidak boleh letakkannya di dalam di dalam kereta.

“Kami makan durian, kami makan tempoyak tapi kami tak boleh ada durian dalam kereta. Itu boleh cari penyakit yer! Mood ke laut dalam tengah.

“Disebabkan bau durian yerk dalam kereta dalam perjalanan yang tak sampai sejam setengah, boleh buat perang dunia tau!! Dan disebabkan bau durian juga dalam kereta aku langsung tak boleh bangun. Nahhh ambikkk,” tulisnya lagi.


Sari Yanti Menangis Tahan Sakit Bersalin Anak Keempat

Selamat menimang anak keempat pada 6 Jun lalu, bagaimanapun Sari Yanti berkata proses melahirkan bayi lelaki itu merupakan pengalaman yang tidak dapat dilupakan meskipun sudah mempunyai tiga orang cahaya mata.

Menerusi perkongsian di Instagram, Sari berkata dia bertarung nyawa melawan kesakitan beberapa jam sebelum bersalin. Mengimbau kembali wajah suaminya yang berada disisi ketika menunggu proses bersalin, Jep seperti mahu menangis kerana terlalu risau.

“Ceritanya kakak masuk bilik bersalin lepas subuh. Tapi sang putera ambil keputusan nak keluar lambat sikit. Bertarunglah kakak nak keluarkan dia. Menangis tahan sakit. Dalam sakit sakit tu bersyukur sangat dengan jururawat yang bantu kakak.

“Suami kakak. Punyalah gusar suami tunggu. Sebab kakak memula confident jugak mungkin boleh bersalin tengahari. Ternyata walau dah banyak kali deliver baby pun belum tentu senang. Lama jugak kali ni kena bertarung nyawa. Syukur semuanya dah selamat.

“Ingat balik wajah suami tunggu tu priceless. Risau campur sedih, macam dia nak ikut nangis sekali, agaknya apatah yang dia rasa. Terima kasih sayang. Sebab sentiasa ada dan bagi semangat,” tulisnya.

Dalam pada itu, Sari berkata pengalaman bersalin kali ini berbeza dengan sebelum ini disebabkan pandemik COVID-19 dimana keluarganya tidak dapat bersama di hospital untuk menunggu.

Bagaimanapun, Sari tidak putus-putus menzahirkan rasa syukur kerana proses bersalin dipermudahkan. Sari turut mengucapkan terima kasih kepada semua yang mendoakannya serta anaknya.


9 Hari Hilang, Anak Saudara Fauzi Nawawi Masih Belum Ditemui

Semalam, menerusi Intagram pelakon Fauzi Nawawi memohon bantuan orang ramai membantu untuk mengesan anak saudaranya yang dilaporkan hilang. Sudah sembilan hari hilang, Fauzi berkata anak saudaranya, Siti Najiha berusia 22 tahun masih belum ditemui.

Menceritakan bagaimana gadis tersebut hilang dari kediamanan kakaknya di Pantai Remis, Perak, Fauzi berkata ada perkara mencurigakan berlaku. Sehari sebelum hilang, jiran terlihat dua motor ditunggang dua lelaki tidak dikenali datang bertemu Najiha.

“Sehari sebelum anak saudara saya hilang, ada jiran nampak dua motor yang ditunggang dua lelaki yang tidak dikenali datang berjumpa dengannya,” katanya.

Difahamkan, ketika kejadian kakaknya tiada dirumah dan tidak mengetahui apa yang berlaku terhadap anak gadisnya itu. Malah, Najiha juga dikatakan hilang tanpa membawa apa-apa termasuk wang ringgit Cuma kad pengenalannya sahaja dibawa bersama.

Mohon simpati dan pertolongan pada sesiapa yg ternampak dan terlihat remaja ini Dia anak kakak saya , Remaja istimewa (OKU) dia hilang dari rumah sejak 6 Hari yg lalu , LAPORAN polis telah dibuat di balai POLIS PANTAI REMIS PERAK tapi masih belum Ada apa2 berita … mohon bantuan dari warga insta dan masyarakat yg prihatin Supaya dapat hubungi nombor yg tertera di gambar Jika ternampak anak saudara Saya ??? #fauzinawawi

A post shared by  FauziNawawi (@fauzinawawi_new) on Jun 16, 2020 at 5:23pm PDT

“Pada hari dia hilang pula, ibu saya yang tinggal bersama mereka terkejut apabila melihat pintu belakang terbuka luas dan mendapati anak saudara saya itu hilang,” katanya.

Suami kepada Lisdawati itu berkata, dia berharap agar anak saudaranya segera ditemui kerana seluruh ahli keluarga mereka amat bimbang dengan keadaannya yang merupakan seorang anak Orang Kelainan Upaya (OKU).

“Kami terutama ibunya amat bimbang dengan anaknya lebih-lebih lagi seorang OKU dan anak remaja kerana sebelum ini dia tidak pernah keluar rumah bersendirian tanpa ibu bapa bersama.

“Kami pun sudah membuat laporan polis, cuma sekarang kita sedang mendapat pertolongan syarikat telekomunikasi untuk kesan siapa yang dihubungi dan di mana,” katanya.

Dalam pada itu, hasil siasatan mendapati, telefon milik Najiha juga dimatikan sekitar kawasan Hilir Perak iaitu lebih 40 kilometer dari rumahnya yang terletak di Pantai Remis.


Saharul Ridzwan Bengang Bil Elekritk Cecah RM1,000

Baru-baru ini hangat diperkatakan apabila ramai yang mengadu bil elektrtik rumah mereka melambung naik sekaligus. Perkara itu turut dialami oleh Saharul Ridzwan yang tidak berpuas hati apabila bil elektrik rumahnya melonjak naik sehingga RM1144.75.

Saharul berkata caj yang dikenakan tidak masuk akal kerana rumah miliknya yang terletak di Cyberjaya itu tidak didiami mereka sekeluarga. Menerusi Twitter, Saharul turut memuat naik ‘screenshot’ graf penggunaan elektrik sehingga bulan Jun.

Eh. Bukan main graf dia melonjak sampai macam tu. Ramai dah kena macam ni. Hari kena kat diri sendiri. Adoi. pic.twitter.com/WKvNtYXGOX

“Eh. Bukan main graf dia melonjak sampai macam tu. Ramai dah kena macam ni. Hari kena kat diri sendiri. Adoi.

“Rumah kat Cyberjaya yang tak duduk pun kena cas ada penggunaan elektrik? Time PKP hantu berdisco bukak suis kot kat dalam tu,” tulisnya.

Menurut Saharul, dia kini berada dalam keadaan buntu untuk menyelesaikan masalah tersebut. Ujarnya, dia sudah pun menghubungi pihak berkenaan untuk bertanyakan tentang perkara itu.

Terdahulu, pelakon Fezrul Khan turut berdepan perkara sama apabila mendapati bil elektrik rumahnya melambung naik sehingga RM1943.50.


Amar Baharin Akui Simpanan Semakin Berkurang Akibat PKP

Susulan pelaksanaan Printah Kawalan Pergerakan (PKP) pada Mac lalu, ramai yang terjejas pendapatan kerana tidak boleh keluar bekerja seperti kebiasaannya, termasuklah penggiat seni yang terpaksa menghentikan segala aktiviti seni dan penggambaran.

Pelakon Amar Baharin mengakui wang simpanannya semakin berkurangan setelah tiga bulan tidak bekerja berikutan PKP. Bagaimanapun, Amar meluahkan rasa syukur apabila kerajaan sudah memberi kebenaran untuk menjalani aktiviti seni pada 10 Jun lalu.

“Alhamdullilah.. Syukur kepada Allah kerana kami diizinkan untuk bekerja semula. Setelah tiga bulan tak bekerja, tidak dinafikan simpanan yang ada semakin berkurangan,” katanya kepada mStar Online.

Amar berkata meskipun perlu mengikut prosedur operasi standard (SOP) ketika menjalani penggambaran namun dia seronok dapat menjalani penggambaran seperti biasa. Katanya, semua kru perlu memakai tipeng muka dan perlu lebih berhati-hati ketika bersolek.

Dalam pada itu, Amar memberitahu dia sentiasa akan memastikan dirinya bersih sebelum meluangkan masa bersama isteri dan anak-anak selepas pulang dari bekerja.


Anggota Keselamatan KLIA Tengking Nourul Dikenakan Tindakan Disiplin

Hangat diperkatakan baru-baru ini apabila penyanyi Nourul Wajab meluahkan rasa kecewanya apabila dilayan dengan kasar dan ditengking oleh seorang anggota keselamatan di Lapangan Terbang Antarabangsa Kuala Lumpur (KLIA).

Susulan insiden itu, Malaysia Airports Holdings Berhad (MAHB) memuat naik kenyataan maaf kepada Nourul dan keluarga serta memaklumkan telah mengambil tindakan disiplin terhadap anggota keselamatan berkenaan.

Malaysia Airports berkata pihaknya telah menjalankan siasatan segera setelah menerima maklumat mengenai kejadian itu serta turut mengesahkan kejadian berkenaan adalah seperti yang dilaporkan.

Terdahulu, menerusi Intagram Nourul memuat naik video meluahkan kekesalan terhadap seorang anggota keselamatan KLIA yang bersikap biadap dan meninggi suara terhadapnya.

Kejadian tersebut berlaku semasa dia menghantar ibu dan bapa mertua di KLIA untuk pulang ke Perancis. Difahamkan, Noorul mahu membantu kedua ibu bapa daftar masuk kerana ibu dan bapa mertuanya tidak boleh berbahasa Inggeris dan Melayu.

Menerusi video itu, Nourul berkata dia faham mengenai prosedur operasi standard (SOP) namun berharap anggota berkenaan lebih bertimbang rasa dan berbudi bahasa ketika menjalankan tugas.


“Hubungan Kami Masih Baik Walaupun Selepas Putus Tunang”

Baru-baru ini, foto yang dimuat naik oleh Intan Najuwa menjadi perhatian ramai apabila pelakon itu berkongsikan gambarnya bersandar di bahu seorang lelaki. Meskipun foto yang dikongsikan hanya separuh, namun netizen yakin bahawa lelaki itu adalah bekas tunangnya.

Nampaknya tekaan netizen sememangnya tepat apabila Intan mengesahkan identiti lelaki =di dalam foto berkenaan adalah bekas tunangnya yang juga ahli perniagaan, Razrul Anwar Rusli.

Intan berkata meskipun sudah putus tunang pada Februari lalu, bagaimanapun hubungannya dengan Razrul tetap baik. Ujarnya, dia dan Razrul kini mahu menjalani kehidupan dengan lebih matang.

“Betul, lelaki dalam gambar itu adalah bekas tunang saya. Di kapsyen pun tak ada tulis kami kembali bersama atau apa. Cuma, ingin dijelaskan perhubungan kami masih baik, walaupun selepas putus tunang tempoh hari.

“Saya tak mahu kalau cakap kembali bersama orang menganggap kami macam budak-budak pula. Jadi, biarlah saya jalani dengan ‘follow the flow’. Biarlah antara kami saja faham dan jalani secara matang,” katanya kepada Harian Metro.

Dalam pada itu, Intan berkata selama ini hubungan mereka baik-baik sahaja dan tidak pernah bergaduh. Dalam pada itu, Intan berkata tujuan dia memuat naik gambar berkenaan hanya sekadar suka-duka dan bukan mahu mencetuskan kontroversi.

“Tambahan pula, selama ini kami tak pernah bergaduh pun. Memang tak ada masalah begitu juga dengan keluarga kami. Semuanya okay saja.

“Saya memuat naik gambar itu bukan bertujuan untuk buat kontroversi pun. Ia sekadar ‘posting’ (hantaran) suka-suka. Mohon doakan yang baik-baik buat kami. Kalau ada jodoh, adalah,” katanya.

Terdahulu, Intan mengesahkan dia putus tunang dengan ahli perniagaan itu selepas 10 bulan mengikat tali pertunangan kerana tiada persefahaman.


Penat Sangat Berniaga, Sajat Tertidur Dengan Lambakan Duit

Umum mengetahui usahawan Nur Sajat atau nama sebenarnya Muhammad Sajad Kamaruzzaman mengusahakan beberapa perniagaan antaranya bengkung dan barangan kemas. Baru-baru ini, Sajat dilihat ada memuat naik videonya tertidur dengan lambakan duit.

Menurut Sajat, dia terlalu penat dengan jualan produk bengkungnya sehingga tertidur dengan lambakan duit di atas katil. Sajat berkata jualan pada hari tersebut mencecah RM100,000.

“Hari ini busy sangat,sampai saya tertido dengan duit. Buat sale sampai tertidur saya dengan bedak sejuk! Sale hari ini cecah rm100,000,” tulisnya.

Menerusi perkongsian itu, Sajat turut memohon maaf kepada para pelanggan yang masih belum menerima barangan mereka kerana sedang menunggu stok baru sampai.

Seperti sudah dijangka, tindakan Sajat itu menimbulkan rasa kurang senang netizen yang menyifatkan usahawan itu seolah-olah menunjuk-nunjuk dan riak. Malah, ada netizen mengatakan tindakan Sajat itu hanya lakonan semata-mata untuk melariskan produk.

Dalam pada itu, ada netizen mengatakan tindakan Sajat boleh mendatangkan risiko jenayah. Betul juga apa yang dikatakan netizen, perkongsian Sajat itu boleh menarik perhatian pihak yang berniat jahat. Apa pun diharap Sajat akan lebih berhati-hati.


“Asyik Menunjuk Sana Sini, Hutang Tak Nak Bayar”

Melihatkan banyak kes skim penipuan yang berlaku sekarang, Ruhainies berkongsi nasihat buat mereka diluar sana untuk mendapat hidup berkat janganlah berhutang atau terlibat dalam skim menipu orang ramai.

Ruhainies menyuarakan pendapatnya itu selepas melihat sendiri pembongkaran kes seumpama itu berlaku di media sosial. Lebih bengang, jika individu yang terlibat dalam skim itu menunjuk-nunjuk kesenangan hasil penipuan.

BACA: Ruhainies Keluar Duit Simpanan Bantu Peminat Kesusahan Hidup Akibat PKP

“Satu perkara yang buat kita susah nak berjaya adalah sebab berhutang dengan orang. Jangan berhutang lepas itu susah nak bayar.

“Janganlah pelik pula bila segala usaha susah nak berhasil. Duit banyak pun asyik rasa tak cukup. Kerja pun asyik tak menjadi.

“Langsaikanlah hutang sesama manusia di dunia ini. Asyik menunjuk sana sini tapi hutang orang tak nak bayar. ‘Scam’ orang sana sini lepas itu menunjuk. Carilah kerja yang halal. Baru berkat,” katanya.

Dalam pada itu, Ruhainies sempat menitipkan pesanan agar amalan bersedekah tidak harus diketepikan kerana banyak kebaikannya. Ujarnya, rahsia untuk berjaya di dunia ini adalah dengan bersedekah.

“Dalam dunia ini, kalau nak berjaya mudah. Gembirakan ibu bapa dan banyakkan bersedekah,” katanya.

Terdahulu, Ruhainies menerusi IG Story berkongsi tentang kes skim penipuan yang dibongkar di Twitter. Ruhainies mengakui sedih dengan anak muda yang terbabit dalam skim sebegitu.


Harris Alif Enggan Berahsia Hubungan Dengan Intan Ladyana

Hangat diperkatakan mengenai kisah percintaan mereka yang berbeza usia 17 tahun, bagaimanapun ia tidak menghalang pelakon muda Harris Alif dan Intan Ladyana untuk terus menjalin hubungan cinta.

Mula menjalin hubungan istimewa sejak beberapa bulan lalu, Harris enggan terlalu berahsia mengenai hubungan cintanya dengan Intan kerana dia percaya lambat laun peminat dapat menghidu kemesraan cinta mereka.

“Saya bukan bersikap terlalu terbuka sebaliknya tiada apa yang perlu saya rahsiakan ketika ini kerana ramai sudah mengetahui kisah cinta saya bersama Intan.

“Bagi saya, tidak menjadi satu masalah kalau saya mengambil pendekatan ini kerana apa yang kami kongsikan bukan perkara jahat pun.

“Saya tidak dedahkan semua perkara mengenai hubungan saya di sosial media. Masih ada privasi dan cerita yang kami simpan berdua,” katanya kepada Harian Metro.

Kerajaan sudah pun memberi kelonggaran sepanjang tempoh Perintah Kawalan Pergerakan Pemulihan (PKPP) ini, bagaimanapun Harris berkata dia jarang bertemu Intan kerana masing-masing sudah sibuk dengan aktiviti seni masing-masing.

“Kami tidak kerap berjumpa atau menghabiskan masa bersama. Baru-baru ini, kami ada keluar berjumpa, itu pun bersama kawan-kawan.

“Lagi pula sejak PKPP ini aktiviti seni kami sudah kembali bermula. Jadi masing-masing ada komitmen kerja yang perlu diselesaikan,” katanya.


“Terima Kasih 4 Kali Hampir ‘Mati’ Melahirkan Anak Kita”

Sebut saja nama Ustaz Ebit Lew, ramai yang mengagumi pendakwah terkenal itu. Bukan sahaja seorang yang murah hati, namun sentiasa menghargai isteri. Baru-baru ini, Ustaz Ebit membuat kejutan sempena hari lahir isterinya.

Menerusi video yang dimuat naik di Instagram itu, Ustaz Ebit dilihat menghadiahkan isterinya sejambak bunga beserta belon dan sebiji kek. Namun apa yang paling menjadi perhatian adalah ucapan istimewa Ustaz Ebit khas buat isterinya.

Ustaz Ebit meluahkan rasa bahagia dan syukur kerana ditemukan dengan isterinya yang sangat memahami sejak dari awal perkahwinan dan sentiasa bersama dengannya di waktu senang dan susah.

Tak tahu nak cakap macam mana. Tapi benar bersyukur pada Allah. Selamat hari lahir bidadariku tercinta. Terima kaseh bidadari abang sebab sentiasa menemani hidup ini dari dulu sehingga hari ini. Bahagia bersyukur kerana Allah menemukan kita. Allah yang maha baik yang mengaturkan segalanya. . Kasih sayang Allah. Doa bidadari ini. Dulu abang sentiasa ada doa mak ayah. Sekarang Allah tambah beri bidadari dalam hidup abang. Masa berlalu. Entah berapa hari yang tinggal. . Terima kaseh kerana sentiasa bersama abang. Tak pernah meminta apa-apapun. Tak susahkan abang. Terima kaseh 4 kali hampir 'mati' melahirkan anak kita. 4 kali mati untuk abang. Abang takde korban apapun. . Terima kaseh Allah atas semua nikmat dalam hidup ini. Syukur Allah hadiahkan bidadari disisi menemani perjuangan ini. Rindu dapat berjuang di jalan Allah. Membantu orang miskin dan anak yatim. Dirimu segalanya dalam hidup ku. Isteriku Bidadari. Hidup didunia saat rasa penat,pedih sakit,Allah beri dirimu bidadariku penyejuk mata, jiwa dan hidup ini. Terima kaseh sayang bidadariku. Selamat hari lahir 17 Jun. Allah beri bidadari abang sentiasa cantik menawan lawa baik solehah takwa paling indah dalam hidup ini-ebitlew

A post shared by  Ebit Lew (@ebitlew) on Jun 16, 2020 at 9:08am PDT

Ustaz Ebit turut menzahirkan ucapan terima kasih buat isterinya yang bertarung sanggup nyawa untuk melahirkan empat cahaya mata mereka dan tidak pernah membebankan dirinya serta  sentiasa melakukan yang terbaik buat mereka sekeluarga.

Diruangan komen, rata-rata netizen tidak melepaskan peluang untuk mengucapkan selamat hari lahir buat isterinya serta mendoakan agar keluarga ustaz terus sihat sejahtera dan dikurniakan kehidupan yang dipermudahkan dunia dan akhirat.


Rita Rudaini Syukur Anak Baru 11 Tahun Mampu Jadi Imam

Meskipun hanya menyambut bertiga sahaja di ibu kota, bagaiamanapun sambutan Syawal Rita Rudaini dan dua anaknya tetap meriah. Rita berkata tiada apa yang lebih penting baginya selain melihat senyuman yang terukir di wajah anak-anaknya.

Menurut Rita, anak-anaknya sedih kerana tidak dapat pulang ke kampung namun mereka faham dengan situasi yang melanda negara. Mahu anak-anaknya merasai suasana hari raya, Rita menyediakan pelbagai juadah istimewa pada pagi raya.

BACA: “Lebih Rela Jadi Ibu Yang Bahagia Daripada Isteri Yang Bahagia”

“Rayyan dan Arjuna sedih tidak dapat pulang bertemu dengan Mak Tok dan sanak saudara di kampung. Selain itu, mereka paling hiba tak dapat menunaikan solat sunat Aidilfitri di masjid seperti kelazimannya.

“Bagaimanapun, mereka faham dengan situasi COVID-19 melanda seluruh negara. Jadi, bagi memastikan Rayyan dan Arjuna merasakan suasana hari raya, saya beriya-iya menyediakan juadah raya walaupun kami bertiga sahaja,” katanya kepada BH Online.

Dalam pada itu, Rita akui sebak apabila anak sulungnya menjadi imam untuk solat sunat Aidilfitri mereka di rumah. Malah, Rita turut meluahkan rasa syukur anaknya kini sudah mampu untuk menjadi imam keluarga kecil mereka.

“Kerana terlalu teruja mahu mengimamkan solat, Rayyan sibuk mencari maklumat panduan solat sunat Aidilfitri di enjin carian Google dan bertanya kepada ustaz.

“Alhamdulillah, Rayyan mampu menjadi imam yang baik biarpun baru berusia 11 tahun,” katanya.

Rita mendirikan rumah tangga dengan pemain JDT, Aidil Zafuan pada tahun 2008 kemudian bercerai pada September 2013. Hasil perkahwinan mereka dikurniakan dua cahaya mata lelaki iaitu Aarit Rayyan Rizqin, 11 dan Airit Qaqa Arjuna, 9.


“Dari Sibuk Melancong Luar Negara, Baik Salur Ke Produk Buatan Malaysia”

Ramai sebenarnya sudah berkira-kira untuk melancong ke luar negara setelah tamat pandemik COVID-19 yang sedang melanda seluruh dunia ketika ini. Walaupun entah bila ianya akan berakhir, keinginan mahu ke luar negara untuk bercuti semakin menebal dalam diri.

Sementara menunggu saat itu tiba, apa kata kita semua yang mampu untuk mengumpul dana bercuti ke luar negara mula membantu ekonomi negara dengan mengutamakan barangan buatan Malaysia ketika membeli-belah.

Tolong ye. belilah barangan buatan Malaysia. Isi minyak Petronas, melancong dalam negara. Kita tolong ekonomi negara stabil balik.

Tidak kira sama ada melalui platform e-dagang atau pun di kedai runcit, kita sebagai rakyat Malaysia harus mendahulukan produk tempatan untuk dijadikan kegunaan harian sebelum memikirkan alternatif produk dari luar negara.

Selain membantu menggerakkan semula ekonomi negara, kami pasti ramai akan terkejut dengan kualiti barangan tempatan yang ada di pasaran. Jenama seperti PappaRich, Munchy’s, Getha dan Khind antara pengeluar barangan buatan Malaysia yang berkualiti tinggi.

Kerajaan menerusi inisiatif Pelan Jana Semula Ekonomi Negara (PENJANA) juga bakal menyokong usaha rakyat untuk membeli produk tempatan dengan menempatkan kategori khas pada platform e-dagang seperti Shopee dan Lazada untuk mempamerkan barangan buatan Malaysia dengan lebih kerap.

Jangan kita malu untuk gunakan produk buatan tempatan, banyak yang di luar sana mampu menandingi kualiti produk berjenama luar negara. (rtky/m)


Bront Palarae Kritik Ahli Politik Rakus, Tak Sedar Diri

Bukan kali pertama memperkatakan mengenai isu politik, Bront Palarae sering menjadi perhatian kerana lantang mengkritik sistem politik negara. Ini kerana masalah politik negara bukan sahaja dirasai oleh golongan marhein tetapi pada artis juga.

Terbaru menerusi Twitter, Bront meminta golongan elit dan berjawatan menghentikan drama politik mereka kerana rakyat sudah muak dan jelik dengan situasi yang dipamerkan oleh puak mereka.

Bront berkata cerita yang kononnya golongan ini mahu menolong rakyat hanyalah dusta belaka kerana pada pengakhirannya rakyat juga yang menanggung derita.

Perkara itu disuarakan Bront merujuk pada artikel oleh portal The Edge yang memaparkan statistik  Jabatan Perangkaan Malaysia tentang jumlah penganggur meningkat hampir 50 peratus pada April 2020 sangat membimbangkan.

Malah, Bront mendakwa ahli politik yang mengatakan mereka banyak berkorban sebenarnya telah mengorbankan rakyat sendiri kerana terlalu sibuk mengejar kuasa.

Dalam pada itu, Bront turut mencadangkan kepada bakal pengundi supaya membuat pilihan ke atas calon yang bukannya parti politik kerana ia mampu mengubah trend politik, sekali gus memberi pengajaran pada ahli politik yang rakus mengejar kuasa.

Bront turut menegaskan bahawa rakyat bukanlah boneka yang senang dipermainkan dan dianggap mudah untuk diperdaya.


Ini Sebab Kenapa Anda Wajib Tonton The Bridge Season 2 Mulai Sekarang

?Banyak sangat layan movie sampai tak tahu nak tengok cerita apa lagi masa Perintah Kawalan Pergerakan Pemulihan (PKPP) ni. Tapi siri yang Rotikaya paling nanti-nantikan adalah Viu Original terbaru, The Bridge Season 2 yang akan mula ditayangkan pada 15 Jun 2020 dengan 10 episod. Setiap episod akan ditayangkan pada setiap hari Isnin jam 9 malam.

Ramai tak sabar tunggu sambungan siri ni sejak The Bridge ditayangkan pada 26 November 2018. Siri hebat ini telah mendapat anugerah dalam Asian Academy Creative Awards 2019 kategori The Regional Award untuk Best Drama Series.

The Bridge Season 2 akan kembali dengan misteri pembunuhan yang lebih kejam dan setiap watak nampaknya ada agenda tersendiri. Layan trailer rasmi The Bridge Season 2 di bawah:

Mengisahkan pembunuhan brutal yang berlaku di Malaysia dan Indonesia. Yang penting Brigde 2 ini dibintangi oleh pelakon…

Megat dah jadi jahat ke? Itulah persoalan yang timbul selepas tonton trailer ni. Bront Palarae masih memegang watak utama dari Malaysia bersama Rebecca Lim dari Singapura, pelakon hebat Indonesia, Ario Bayu dan Joseph Marco dari Filipina.

Ramai lagi barisan pelakon yang berbakat disenaraikan dalam musim 2 ini seperti Wan Hanafi Su, Fikry Ibrahim dan Chew Kin Wah dari Malaysia, Lukman Sardi, Amanda Manopo dan Miller Khan dari Indonesia, Adrian Pang dari Singapura.

Kapal layar yang didaftarkan di Singapura hanyut di persisiran negeri Johor dengan mayat sebuah keluarga warga Indonesia di atas kapal tersebut. Hasil dari penyiasatan pembunuhan bersiri yang menyusuli kejadian ini, watak-watak dalam kisah ini terperangkap dalam pengkhianatan, tipu muslihat dan tragedi peribadi. Lebih gelap dan lebih rumit daripada musim sebelumnya, musim baru ini disulami dengan tema rasuah, dendam dan berlatar-belakangkan dunia gelap yang sinonim di rantau Asia.

Sebelum ini, juga telah berlangsung The Bridge Season 2 Virtual Launch Event di YouTube rasmi Viu Malaysia dan nampaknya penonton tak sabar nak nantikan tayangan episod pertama pada malam ini.

Mengisahkan pembunuhan brutal yang berlaku di Malaysia dan Indonesia. Yang penting Brigde 2 ini dibintangi oleh pelakon hebat. Nak tahun kisah selanjutnya jangan lupa tonton di aplikasi VIU mulai hari ini (15 June).

A post shared by  ROTIKAYA (@rotikaya) on Jun 14, 2020 at 11:36pm PDT

Kalau korang belum layan The Bridge Season 1 boleh terus ke www.viu.com untuk tontonan secara percuma dan korang boleh maraton The Bridge Season 2 hari ini. Boleh dapatkan aplikasi Viu di Google Play atau App Store sekarang!


Nak Bagi Hadiah Untuk Bayi Kesayangan Anda? Jom Sertai Peraduan Snap & Win Ini!

Dulu kita selalu dimandi, disapu dan dimanjakan ibu bapa kita dengan Johnson’s®Baby. Sehingga ke hari ini, ibu bapa masih memilih untuk menggunakan Johnson’s®Baby untuk anak-anak kita dan ini kerana ia adalah sebuah produk terkenal dari dahulu lagi yang diiktiraf oleh pakar serta diuji dengan pakar pediatrik.

Senang cerita, Johnson’s ® Baby ni memang sudah mendapat kepercayaan sepenuhnya ibu bapa di Malaysia kerana ia amat sesuai untuk setiap peringkat umur. Lagipun sudah hampir 127 tahun Johnson’s ® Baby ni bertapak dan menjadikan misi mereka untuk mencipta produk bayi yang paling lembut di dunia. Lembut bukan hanya di botol Johnson’s ® Baby jer tetapi juga di hati kita. Comel kan?

Produk Johnson’s ® Baby disahkan bebas paraben, phthalate dan pewarna. Ia juga mengandungi natrium hidroksida dan asid sitrik bagi mengimbangi paras pH. Tujuannya adalah untuk melindungi kulit bayi kita daripada jangkitan, mempercepatkan proses pembaikan kulit, dan enzim kulit.

Ibu bapa kita dulu suka sangat ambil gambar dan hantar gambar kita masuk peti surat untuk sertai pertandingan bayi comel majalah. Gambar Rotikaya kecil selalu masuk majalah sebab terlalu comel. Hihi!

Kali ini, Johnson’s ® Baby tampil dengan kempen terbaru mereka, Bergambar & Menang khas untuk ibu bapa di luar sana. Hadiah yang ditawarkan juga sangat menarik iaitu wang tunai bernilai RM26,000 (mengikut terma & syarat).

Jadi, ibu bapa boleh ambil gambar SMILESTONE si manja dari sekarang. Bila bincang tentang SMILESTONE anak-anak ini, hanya seorang ibu dan bapa sahaja yang faham bila dapat melihat senyuman bayi yang paling bermakna dan pasti akan mengembirakan hari kita. Sebab itulah milestone bayi adalah sangat penting.

1. Beli mana-mana produk Johnson’s® Baby di Shopee atau Lazada dengan jumlah RM18 ke atas ataupun beli di kedai, farmasi atau pasaraya dengan jumlah RM25 ke atas.
2. Tangkap gambar SMILESTONE si kecil yang terbaik
3. Muatnaik gambar ke laman web Johnson’s® Baby Baby of the Year 2020

Mudah jer kan? Jangan lupa rebutkan peluang ni sehingga 15 August 2020 sebab Rotikaya bukan selalu nak buat contest macam ni untuk followers tau.

Kempen yang dilakukan oleh Johnson’s ® Baby nampaknya ia membuktikan mereka adalah sebuah produk yang berdaya saing dan mampu memimpin industri dalam merumuskan produk terbaik untuk bayi dengan ramuan minimum yang diperlukan dan melebihi standard peraturan yang diiktiraf di peringkat antarabangsa.

Untuk info lebih lanjut, jangan lupa layari www.johnsonsbaby.com.my atau ikuti mereka di Facebook, Instagram dan juga Youtube. Semoga berjaya!


Kumpul Saham Akhirat, Shuib Tubuh Yayasan Bantu Orang Susah

Teruk dihentam kerana menyuarakan pandangan golongan selebriti perlu bantuan khusus daripada kerajaan, pelawak dan usahawan Shuib Sepahtu mahu ‘menebus’ kesilapannya itu dengan melancarkan Yayasan Bubble Bee untuk membantu golongan yang memerlukan.

Menurut Shuib, idea menubuhkan yayasan itu timbul ketika Perintah Kawalan Pergerakan (PKP) dilaksanakan Mac lalu. Ujarnya, sebahagiaan hasil daripada perniagaan minuman Bubbe Bee yang diusahakannya akan disalurkan ke yayasan itu.

“Idea menubuhkan yayasan ini tercetus ketika kita berada dalam tempoh PKP. Ketika itu saya memberi bantuan kepada golongan memerlukan. Namun, perkara itu mengundang kritikan warganet kononnya saya mahu buat ‘damage control’.

“Memandangkan saya ada perniagaan minuman Bubble Bee, jadi saya terfikir kenapa tidak menubuhkan yayasan. Kiranya, aktiviti bantuan ini akan dibuat secara berterusan dan bukannya sementara.

“Apa saya akan buat adalah, daripada perniagaan itu saya ketepikan sedikit bahagian untuk yayasan berkenaan. Contoh dari hasil jualan harian, cendrahati Bubble Bee dan lebihan duit baki yang pelanggan masukkan dalam tabung,” katanya kepada Harian Metro.

Dalam pada itu, Shuib berkata dia akan mewajibkan setiap cawangan dan cawangan kerjasama yang dibuka melakukan perkara sama. Menerusi yayasan itu, Shuib merancang untuk membuat program kebajikan masyarakat (CSR) pada setiap bulan.

“Disebabkan saya nak buka banyak cawangan, saya terfikir setiap daripada itu diwajibkan menjaga satu rumah kebajikan. Walaupun jumlah disumbangkan tak banyak, tapi kalau berterusan ia pasti bermanfaat dan membantu.

“Alhamdulillah, perkara itu disambut baik setiap rakan kerjasama yang membuka cawangan. Mereka bersetuju dan tak bantah pun. Sekurang-kurangnya ada juga saham akhirat,” katanya.

Difahamkan, Shuib bakal membuka enam lagi cawangan Bubble Bee dan menyasarkan 28 cawangan dibuka pada tahun ini.


Azhar Sulaiman Tepuk Dahi Tengok Warna Rambut Anak

Pasti ramai tahu pelakon Azhar Sulaiman mempunyai seorang anak gadis iaitu Kasih Iris Leona berusia 18 tahun yang kini menjadi perhatian ramai. Bukan sahaja cantik malah seorang yang pintar apabila berjaya mendapat 7A dalam peperiksaan SPM.

Baru-baru ini, anak gadisnya itu tampil dengan imej terbaru apabila rambutnya diwarnakan dengan rona jingga. Di Instagram, Azhar dilihat memuat naik foto bersama anak gadisnya sambil menepuk dahi serta memberikan respon tentang perkara itu.

“Ya Allah jingga laa pulak rambutnyaaa. Ingat I was the only one yang giler today rupanya…,” tulisnya.

Diruangan komen, rata-rata netizen terhibur dengan reaksi Azhar tentang rambut anaknya itu. Netizen berkata itu merupakan perkara biasa dikalangan remaja yang sedang meningkat naik.

alam pada itu, ada dikalangan netizen berkongsikan bahawa mereka turut berdepan perkara sama apabila anak remaja mereka juga turut mewarnakan rambut dengan warna terang-terang.

Tidak kurang juga, ramai yang meminta agar Azhar bersabar dalam membesarkan anak remaja serta mendoakan anak gadisnya itu akan berhijab suatu hari nanti.


“Rasa Macam Dalam Neraka Bila Keluar Tak Pakai Tudung”

Kembali bertudung sebelum Ramadan lalu, Fathia Latiff mengakui hidupnya kusut dan tidak tenang selepas memutuskan untuk tidak lagi berhijab tahun lalu. Bagaimanapun, Fathia berkata dia kini melalui fasa pencarian diri semula.

Ujarnya, keputusannya untuk tidak berhijab membuatkan hatinya tidak tenang dan trauma. Malah, dia berdepan ketakutan yang tiada orang fahami. Katanya lagi, apa yang dilaluinya itu bukan dalam mimpi tetapi ketika sedar.

“Saya trauma! Hari-hari tak tenang, rasa seperti hidup dalam neraka bila keluar tak pakai tudung. Rasa macam semua orang nak bunuh saya!

“Kadang-kadang ketakutan itu jadi ekstrim sampai bawa kereta laju-laju sebab nak balik rumah. Bila ada kilat guruh semua jadi tambah takut.

“Bila cerita pada orang lain semua tak faham. Sampaikan ada masa menangis seorang diri. Macam nak kiamat pun ada. Semua perasaan itu datang ketika sedar, bukan dalam mimpi pun,” katanya kepada Astro Gempak.

Akui insaf dengan apa yang dilaluinya itu, Fathia berkata sehinggakan satu masa dia pernah melulut di hadapan ibunya untuk memohon keampunan.

“Siapa saya nak lawan takdir Allah? Memang kenalah padahnya. Setiap kali balik rumah saya akan melutut depan ibu saya minta maaf. Situasi itu buatkan saya betul-betul insaf,” tambahnya.

Kongsi Fathia lagi, hijrah keduanya itu membuka perspektif baharu dalam hidupnya, malah dia sentiasa memohon agar Allah menetapkan imannya agar tidak berbalik-balik lagi.

“Kalau boleh saya nak istiqamah kali ini, semoga Allah tetapkan iman saya dan tak bolak-balikkan hati saya.

“Sepanjang tempoh membuka semula tudung saya tertanya-tanya siapa diri saya sebenar? Dan pada waktu itu perlahan-lahan saya muhasabah diri, berfikir sedalam-dalamnya,” katanya.


“Saya Maafkan Orang Yang Pernah Hina & Kutuk Saya”

Terpalit dengan pelbagai kontroversi tahun lalu, Haneesya Hanee mahu memulakan hidup dengan semangat yang baru dan mula memaafkan mereka yang pernah menyakitinya sebelum ini serta memaafkan dirinya sendiri.

Menerusi perkongsian di Instagram, Haneeysa berkata dia tidak lagi berdendam dengan sesiapa dan tidak lagi membenci dirinya sendiri. Ujarnya lagi, dia mahu mulakan episod baru dalam hidupnya.

“Saya maafkan orang yang pernah tularkan saya, hina dan mengutuk diri saya. Dan yang paling penting, saya maafkan diri saya sendiri.

“Saya tak lagi benci pada diri sendiri, saya nak mulakan episod baru dalam hidup saya. Jadi saya bersihkan hati daripada semua kebencian ini dan memutuskan untuk memaafkan semua orang,” tulisnya.

Dalam pada itu, Haneeya turut berharap masa depannya akan lebih bersinar dan lebih baik berbanding sebelum ini.

Terdahulu, gadis berusia 20 tahun itu pernah terpalit kontroversi apabila video di mana dia sedang berparti di sebuah kelab malam tular sehingga kemenangannya sebagai juara program Dewi Remaja 2018/2019 telah ditarik balik.


“Saya Harap Semua Dapat Doakan Yang Baik-Baik”

Semalam hangat diperkatakan apabil Azar Azmi memuat naik gambar bersama Fizo Omar serta menggunakan panggilan ‘life partner’ sekaligus menimbulkan tanda tanya dikalangan netizen mengenai hubungan kedua mereka.

Bagaimanapun, Fizo menganggap panggilan yang digunakan Azar itu sebagai teman yang berkongsi minat sama. Jelas Fizo lagi, mereka hanya sekadar kawan baik sahaja tiada hubungan istimewa seperti yang diperkatakan.

“Jawapan saya masih lagi sama seperti sebelum ini. Kami berkawan baik, namun belum ada membabitkan sebarang perasaan antara kami.

“Mungkin apa yang dimaksudkan oleh Azar dengan panggilan ‘life partner’ atau teman hidup itu adalah untuk menggambarkan kami yang berkongsi minat sama,” katanya kepada Harian Metro.

Fizo berkata Azar ada meluahkan hasrat untuk mencuba melakukan aktiviti motosikal lasak bagi merasai sendiri pengalaman aktiviti terbabit dan dia hanya membawa Azar untuk melakukan aktiviti tersebut.

Dalam pada itu, Fizo memberitahu dia menghargai komen positif daripada warganet di ruangan komen foto itu dan berharap agar peminat mendoakan yang baik-baik sahaja.

“Saya hargai semua komen positif daripada warganet. Saya harap, semua orang dapat mendoakan yang baik-baik. Apa pun, masih terlalu awal untuk kami menjalinkan hubungan lebih daripada kawan baik,” katanya.


Disinfeksi Is A New Norm, 5 Perkara Yang Mesti Anda Ketahui!

Wabak COVID-19 yang menular sememangnya telah mencetus mimpi ngeri di kalangan masyarakat dan menimbulkan kesedaran mengenai kewujudan virus serta bakteria di sekeliling anda yang akan mengancam kesihatan tanpa sedar. Jadi, untuk memastikan kita semua sentiasa dilindungi dan berada dalam keadaan yang bersih serta selamat, servis nyah kuman amatlah penting.

Bercakap mengenai nyah kuman ada 5 perkara yang anda perlu tahu sebelum anda membasmi kuman di rumah mahupun di premis perniagaan. Antara 5 perkara yang perlu anda titik beratkan adalah:

Bagi anda yang belum tahu cucian adalah proses pembersihan secara fizikal dan mekanikal terhadap sesuatu permukaan. Aktiviti mencuci dengan menggunakan air dan sabun dengan cara mengelap, menggosok dan memberus akan memisahkan habuk, debu serta kotoran yang boleh dilihat dengan mata kasar.

Secara kasarnya proses cucian ini boleh membersihkan sesuatu dengan baik secara fizikal tetapi tidak dapat membasmi virus.

Manakala disinfeksi yang dikenali sebagai nyah kuman adalah proses membunuh atau menyah-aktifkan virus serta bakteria yang berpotensi mendatangkan jangkitan kepada manusia.

Kebiasaannya disinfektan yang anda lihat di pasaran kebanyakan adalah detergen, peluntur atau disinfektan yang mengandungi alkohol, tetapi produk ini semuanya menjengkelkan dan akan menghakis.

Oleh itu, anda harus memilih disinfektan yang mempunyai pH rendah, tidak menjengkelkan, tidak mudah terbakar, selamat dan tidak mempunyai kesan sampingan serta boleh membunuh 99.9% bakteria dan virus.

Okey! Ini part paling penting yang anda perlu tahu. Antara tempat yang wajib anda disinfeksi adalah tempat tumpuan ramai. Ini semua disebabkan mikroorganisma patogen, kekotoran, bakteria dan virus merebak dengan mudah melalui sentuhan.

Misalnya suis, pemegang pintu, butang lif, pegangan tangga, alat kawalan jauh, komputer meja, papan kekunci komputer, dan permukaan lain yang sering disentuh perlu dilakukan pembasmian kuman yang kerap. Bakteria dan virus yang membawa penyakit akan hinggap di permukaan objek ini melalui penyebaran udara.

Sebelum anda melakukan disinfeksi, anda haruslah mencuci tangan terlebih dahulu untuk memastikan kebersihan anda terjamin. Pakai topeng dan sarung tangan sebelum menjalankan pembasmian kuman untuk mengelakkan sentuhan langsung dengan solusi pembasmian kuman pada kulit tangan anda.

Setelah pembasmian kuman selesai, solusi pembasmi kuman yang tinggal mesti dikendalikan dan disimpan dengan cara yang betul. Jangan sekali-kali mencampurkan pelbagai jenis desinfektan sesuka hati, jika tidak apabila tindak balas kimia berlaku, anda akan terkena racun.

Kaedah terbaik ialah membasmi kuman secara berkala. Menurut garis panduan Kementerian Kesihatan Malaysia (KKM), tempat berisiko tinggi seperti hospital, klinik, sekolah, kedai, pejabat dan tempat lain dengan aliran orang yang tinggi harus selalu dibasmi kuman. Mengenai seberapa kerap pembasmian kuman, ia bergantung kepada sama ada pejabat anda mempunyai pengunjung yang ramai setiap hari.

Daripada meluangkan masa untuk siapkan semua ini sendiri, dan kemudian tidak pasti sama ada anda mengikuti prosedur pembasmian kuman yang betul atau tak. Lebih baik anda memilih perkhidmatan pembasmian kuman yang profesional!

Setelah membandingkan beberapa syarikat yang menyediakan perkhidmatan pembasmian kuman, kami mendapati bahawa perkhidmatan WonderKlean cukup selamat, cekap dan berpatutan.

Sekiranya anda belum tahu syarikat pembasmian kuman yang mana untuk membersih kawasan anda. Kami sarankan perkhidmatan dari WonderKlean!

Pasukan Servis Pembasmian Bakteria dan Virus WonderKlean terdiri daripada pakar servis CUCKOO HEALTHY HOME terlatih, profesional, teliti serta mampu menjalankan tugas mengikut prosedur ketat yang telah ditetapkan.

Bukan itu sahaja, untuk menjaminkan lagi keselamatan anda, WonderKlean juga menggunakan penyembur mikron yang mengeluarkan wap mikrometer dengan titisan yang memenuhi keperluan membasmi virus secara berkesan. Penyemburan
wap akan meliputi permukaan dengan sempurna sehingga ke setiap bucu dan permukaan.

Tablet pembasmian terlarut air yang digunakan oleh WonderKlean adalah 50-80 kali ganda lebih berkesan berbanding dengan keupayaan pembasmian virus dan bakteria pada agen peluntur, namun pada kadar pH antara 5-6, kurang menghakis serta tidak memberikan kesan sampingan buat golongan dewasa, kanak-kanak mahupun haiwan. Ia juga mematuhi garis panduan Kementerian Kesihatan Malaysia (KKM), sekaligus dapat menghapuskan 99.9% bakteria dan virus, bebas daripada alkohol serta kalis api, menjadikannya pilihan yang paling selamat untuk digunakan di ruangan yang tertutup.

Bahan semburan yang digunakan juga mudah kering, tanpa bau atau kesan yang
tidak menyelesakan. Jadi inilah pilihan yang paling sesuai untuk anda dan keluarga
anda.

Sebagai tambahan kepada kelebihan memilih pakej superior, pengguna juga boleh memilih untuk gabungkan pakej bagi menikmati penjimatan. Misalnya, bagi kawasan seluas 10,000 k.p.s., pengguna boleh mengambil 2 pakej superior dan digandingkan dengan 1 pakej standard.

Selain itu, WonderKlean juga telah melancarkan pakej pembayaran bulanan WonderKlean GOOODPlan yang sangat berpatutan, supaya semua orang dapat menikmati perkhidmatan pembasmian kuman profesional. Bayaran bulanan serendah RM60 sebulan, dan pelanggan akan dapat Pek DIY Disinfeksi WonderKlean mengandungi 1 penyembur sebagai cenderahati selepas sesi servis pertama. Setiap sesi akan diberi tablet pembasmian ekstra tanpa caj untuk pengendalian DIY anda pada sebarang permukaan yang kerap disentuh.

Untuk maklumat lanjut anda boleh layari laman rasmi WonderKlean, dan Facebook @WonderKleanOfficial.


Aeril Zafrel Nekad Istiqamah Tunai Zakat Setiap Bulan

Berkongsikan foto di pejabat zakat bagi menunaikan rukun Islam kelima, Aeril Zafrel berkata sebelum ini dia hanya membayar zakat setahun sekali, namun kini dia berniat untuk menunaikan zakat sebulan sekali untuk zakat perniagaannya.

Katanya, sudah menjadi tanggungjawab setiap individu berkenaan berbuat sedemikian apatah lagi dapat membantu golongan memerlukan. Aeril turut menyeru pihak yang mempunyai perniagaan dan berkemampuan dapat melakukan secara berterusan.

Bertambah rezeki yang ALLAH kurniakan, bermakna makin besar tanggungjawab untuk 'membayar' hak dan tanggung jawab diri dan perniagaan kita untuk saudara2 seiman. Alhamdulillah dulu setahun sekali, sekarang niat dan sudah amalkan sebulan sekali. Moga saya istiqomah. Doakan kami… . Semoga pada yang berkemampuan dan berniaga, mari bersama-sama kita nekad terus-terusan melaksanakan zakat perniagaan dan peribadi kita…

A post shared by  AERIL ZAFREL (@aeril_zafrel) on Jun 14, 2020 at 10:57pm PDT

“Bertambah rezeki yang ALLAH kurniakan, bermakna makin besar tanggungjawab untuk membayar hak dan tanggung jawab diri dan perniagaan kita untuk saudara-saudara seiman.

“Alhamdulillah dulu setahun sekali, sekarang niat dan sudah amalkan sebulan sekali. Moga saya istiqomah. Doakan kami.

“Semoga pada yang berkemampuan dan berniaga, mari bersama-sama kita nekad terus-terusan melaksanakan zakat perniagaan dan peribadi kita,” katanya.

Perkongsian Aeril itu mendapat reaksi positif daripada netizen yang berharap tindakan pelakon itu dapat menjadi contoh dan inspirasi buat orang lain untuk melakukan perkara yang sama.

Dalam pada itu, ramai yang mendoakan dengan zakat yang dibayar itu semoga Aeril sekeluarga akan dikurniakan rezeki yang berlipat kali ganda.


Mawar Rashid Tak Sedar Hamil Anak Kedua

Dikurniakan rezeki cahaya mata kedua, Mawar Rashid memberitahu pada awalnya dia tidak menyedari sedang berbadan dua walaupun tidak datang bulan sehinggalah dia dan suami bertemu dengan pakar Ginekologi (Gynaecology) minggu lalu.

“Saya dapat tahu tengah berbadan dua ni masa minggu lepas. Mula-mula saya ingatkan period tak datang disebabkan hormon. Lepastu saya pergi buat pemeriksaan, keputusan dia negatif. Saya buat juga ujian kehamilan (pregnancy test) masih sama juga.

“Jadi saya anggap tak hamil. Dalam masa yang sama, saya risau memikirkan kenapa period saya tak datang. Dengan asyik rasa nak muntah ja selama dua minggu.

“Lepastu suami ajak berjumpa dengan gynae sebab risau hormon saya bermasalah. Dekat situ la saya tau tengah hamil. Dah besar pun baby, saya yang tak perasan,” katanya kepada Astro Gempak.

Mawar berkata proses kehamilan kali kedua ini sangat berbeza dengan anak pertamanya iaitu Raden Muhammad Rafael. Katanya lagi, dia sentiasa berasa mual dan hanya makan makanan yang tertentu dalam kuantiti yang sedikit.

“Masa kehamilan pertama tak macam ni, yang kedua ini benar-benar bertentangan. Bila alahan ni dia boleh ja makan cuma memilih sikit. Makan benda yang rasa nak makan ja. Kalau makan pun dalam kuantiti yang sikit.

“Dia rasa nak muntah ja itu yang lemah satu badan. Saya dengan bau masih okey lagi cuma rasa mual sepanjang masa,” katanya.

Dalam pada itu, Mawar memberitahu semenjak mengetahui dirinya hamil anak lelakinya berubah menjadi terlebih manja dan sentiasa inginkan perhatian seolah tahu bahawa tidak lama lagi akan menjadi abang.

Mawar mendirikan rumah tangga bersama Raf Yaakob pada November 2017 dan dikurniakan seorang cahaya mata, Raden Muhammad Rafael pada Mac tahun lalu.


Laudya Cynthia Bella Nak Jual Rumah RM3.6 Juta Kerana Muflis?

Belum reda lagi mengenai kisah rumah tangga mereka yang dikatakan berantakan, nampaknya status hubungan antara Laudya Cynthia Bella dan suaminya, Engku Emran terus menjadi bualan hangat peminat di Indonesia.

Sebelum ini timbul dakwaan Laudya dan suaminya tidak lagi tinggal sebumbung. Terbaru, Laudya kini dalam proses menjual kediaman mereka yang di Jakarta Selatan. Dakwaan mengatakan dia terpaksa menjual rumah tersebut kerana sudah muflis.

BACA: Netizen Persoal Laudya Cynthia Bella Kongsi Foto Raya Tanpa Suami

Media Indonesia melaporkan, jiran tetangga di kawasan tersebut memberitahu mereka sudah beberapa kali melihat beberapa orang calon pembeli yang datang untuk meninjau rumah kediaman pasangan tersebut.

Difahamkan, kediaman mewah itu dijual dengan harga kira-kira RM3.6 juta dan sudah ada beberapa orang datang untuk melihat rumah berkenaan.

“Kelmarin saya dengar anak Presiden Indonesia, Pak Joko Widodo… tapi tak jadi, halamannya kecil,” katanya.

Dalam pada itu, seorang lelaki yang diberi tanggungjawab melakukan pengubahsuaian kediaman Laudya enggan mengulas lanjut mengenai khabar angin yang mengatakan bahawa rumah itu dijual kerana sudah muflis.


Intan Najuwa & Razrul Tak Pernah Putus Tunang?

Umum mengetahui Intan Najuwa dan Razrul Anwar Rusli yang merupakan seorang ahli perniagaan sudah pun putus tunang pada Februari lalu selepas hampir 10 bulan mengikat tali pertunangan kerana tiada persefahaman.

Bagaimanapun, hubungan mereka menjadi bualan ramai apabila Intan dilihat ada memuat naik fotonya bersandar di bahu seorang lelaki. Meskipun foto yang dikongsikan hanya separuh, namun netizen yakin bahawa lelaki itu adalah bekas tunangnya.

BACA: Kongsi Foto Mesra, Intan Najuwa Dah Berbaik Dengan Bekas Tunang?

Rata-rata netizen membuat spekulasi bahawa pasangan itu sudah pun berbaik dan kembali bersama. Mengulas mengenai perkara itu, Razrul seakan-akan memberi gambaran bahawa hubungan mereka tidak pernah putus dan sentiasa baik sahaja.

“Kami sentiasa baik-baik sahaja. Terima kasih,” katanya ringkas kepada mStar Online.

Setakat ini masih tiada kenyataan dan pengesahan mengenai status hubungan mereka daripada Intan yang mengambil langkah berdiam diri.

Namun menerusi Insta Story, Intan dilihat ada memuat naik status membalas komen netizen yang menuduhnya kembali bercinta dengan Razrul hanya kerana sudah tiada sumber pendapatan berikutan Perintah Kawalan Pergerakan (PKP).

Intan berkata meskipun tidak mempunyai penggambaran ketika PKP namun dia masih mampu menghulurkan bantuan kepada mereka yang memerlukan. Intan turut meminta individu yang membuat tuduhan tidak berasas itu supaya memperbaiki diri.


Anak Arwah Abam Sambut Hari Jadi Pertama Tanpa Ayah Disisi

Usia anak Allahyarham Abam Bocey iaitu Syed Uthman Hamzah mencecah setahun pada 14 Jun lalu, menerusi Instagram balu Arwah Abam iaitu Nor Hidayah berkongsikan video sempena sambutan hari jadi anaknya itu.

Menerusi perkongsian itu, Hidayah menitipkan ucapan istimewa buat anak tunggalnya itu dengan mendoakan semoga menjadi anak yang soleh. Video tersebut turut memaparkan Hamzah dilihat memegang bantal yang dicetak dengan gambar arwah.

Lebih sebak, meskipun kehilangan ayah di usia yang sangat muda, namun Hamzah tetap mengenali wajah bapanya, dimana dia mencium potret wajah Abam apabila ditanya.

Selamat Hari lahir buat anak kesayangan ibu genap 1tahun Syed Uthman Hamzah Bin Syed Umar Mokhtar. 14.06.20, semoga menjadi anak yang solleh buat ayah & ibu.. part 1 Alfatihah buat arwah suamiku Syed Umar Mokhtar..

A post shared by  hidayah_ (@hidayah_abam) on Jun 14, 2020 at 1:30am PDT

“Selamat hari lahir buat anak kesayangan ibu genap 1 tahun Syed Uthman Hamzah Bin Syed Umar Mokhtar.

“14.06.20, semoga menjadi anak yang solleh buat ayah & ibu. Al-fatihah buat arwah suamiku Syed Umar Mokhtar,” tulisnya.

Memetik portal Gempak, Hidayah mendedahkan arwah Abam pernah menyuarakan hasrat untuk meraikan hari yang cukup bermakna itu bersama-sama, namun hasratnya tidak kesampaian kerana dijemput Ilahi terlebih dahulu.

“Arwah pernah rancang untuk menyambut hari ulang tahun kelahiran pertama Hamzah.

“Arwah kata akan sambut di mana-mana saja untuk anak dan isteri kesayangannya tetapi kita hanya merancang, Allah yang menentukan,” katanya.


Faezah Elai Tak Kisah Kurang Kawan

Bukan mudah untuk mencari kawan yang sentiasa bersama ketika susah senang. Pelakon Faezah Elai mengakui dia tidak mempunyai ramai kawan kerana lebih kurang rakan bermakna dia tidak perlu berdepan dengan pelbagai ‘drama’.

Menurut Faezah, rakan-rakannya hanya terdiri daripada beberapa kenalan rapat yang dikenali sejak zaman bangku sekolah lagi. Meskipun rakannya hanya beberapa orang sahaja namun persahabatan itu memberi makna yang cukup besar buat dirinya.

BACA: Faezah Elai Hanya Perlukan Tudung Labuh, Bukan Fesyen Jenama Mewah

“Saya rapat dengan beberapa orang saja tapi yang sikit itu la paling bermakna untuk saya. Less friends less drama, jadi kalangan rakan saya memang tak ramai sejak zaman sekolah,” katanya.

Dalam pada itu, Faezah berkata dia dan rakan-rakannya digelar ‘geng masyarakat majmuk’ ketika di bangku sekolah kerana terdiri daripada pelbagai bangsa dan agama.

Menerusi perkongsian di Instagram itu, Faezah turut memuat naik beberapa foto ketika berjumpa dengan sahabat lama. Faezah seperti tidak percaya bahawa persahabatan mereka sudah mencecah 22 tahun.

“Dulu lepak di kantin sekolah masa umur 16 tahun, sekarang ni dah 38! Rasa macam dua tiga hari lepas baru pakai baju sekolah, sekarang ni hantar anak pergi sekolah. Rasa macam mimpi pula,” katanya.


Kongsi Foto Mesra, Intan Najuwa Dah Berbaik Dengan Bekas Tunang?

Hangat diperkatakan apabila Intan Najuwa dilihat memuat naik foto mesra bersama dengan seorang lelaki di akaun Instagram miliknya. Meskipun foto yang dikongsikan hanya separuh, namun netizen yakin bahawa lelaki itu adalah bekas tunangnya.

Walaupun tiada kapsyen yang dikongsikan, namun netizen seakan-akan dapat menghidu bahawa pasangan itu sudah pun berbaik semula dan mendoakan semoga jodoh mereka berpanjangan.

Seperti sudah dijangka, pasti akan ada komen negatif daripada netizen yang menuduh Intan berbaik semula dengan bekas tunang kerana berdepan masalah kewangan susulan COVID-19.

Terdahulu, Intan dan Razrul Anwar Rusli yang merupakan seorang ahli perniagaan sudah pun putus tunang pada Februari lalu selepas hampir 10 bulan mengikat tali pertunangan.

Intan mendedahkan mereka berpisah selepas perbincangan dibuat antara kedua dua belah pihak dan menganggap tiada jodoh antara mereka selain tiada persefahaman sebagai salah satu punca.


PERKESO Bayar RM103 Juta Kepada 30,000 Orang Hilang Kerja

Lebih dari 30,000 pekerja yang kehilangan kerja telah menerima manfaat bantuan kewangan dari Pertubuhan Keselamatan Sosial (PERKESO) melibatkan jumlah sebanyak RM103 juta setakat mei 2020 ini.

Menurut Menteri Sumber Manusia, Datuk Seri M. Saravanan menegaskan yang kerajaan sentiasa mengambil langkah untuk melindungi pekerja yang hilang pekerjaan dan akan terus menyokong mereka menerusi pelbagai inisiatif khas termasuk Pelan Jana Semula Ekonomi Negara (PENJANA).

“Tiga sektor tertinggi di mana terkesan dengan wabak pandemik COVID-19 adalah pembuatan, hotel dan pelancongan. Dua sektor iaitu hotel dan pelancongan akan mengambil masa yang lebih lama untuk pulih”

“Dengan itu kita berharap dengan latihan yang diberikan PERKESO, ada tenaga mahir yang boleh berubah kepada sektor lain untuk pekerjaan,” ujarnya.

Kerajaan juga menerusi PENJANA bakal memberikan subsidi upah sebanyak RM800 selama enam bulan untuk majikan yang mengambil pekerja baru di bawah umur 40 tahun dan sebanyak RM1,000 untuk pekerja berusia lebih 40 tahun.

Golongan belia juga tidak ketinggalan dalam inisiatif PENJANA apabila mereka akan menerima elaun latihan sebanyak RM600 sebulan selama enam bulan jika mengikut program perantis.


Azar Azmi & Fizo Omar Mengaku Sedang Bercinta?

Bukan kali pertama ianya diperkatakan, sejak kebelakangan ini hubungan rapat Azar Azmi dan juga Fizo Omar menjadi perhatian apabila dilihat sering bersama dan memuat naik gambar bersama di media sosial.

Keakraban mereka itu sekaligus menimbulkan spekulasi mengenai status hubungan mereka meskipun tidak mengiyakan. Sebelum ini, Fizo berkata dia selesa berkawan dengan Azar, namun masih jauh lagi untuk mentafsirkan hubungan mereka.

BACA: Fizo Omar Nafi Mohon Bantuan Kerajaan, Mahu Saman Pihak Fitnah

Bagaimanapun, menerusi satu perkongsian terbaru di Instagram Azar, pelakon itu dilihat ada memuat naik gambarnya bersama Fizo dengan kapsyen panjang menjadi perhatian ramai seolah mengiyakan hubungan mesra diantara mereka.

Menerusi entri itu, Azar mengucapkan terima kasih buat ‘my life partner’ seakan ditujukan buat kekasih hati.

Im blessed Allah temukan mek ja dengan orang yang baik-baik, i would LOVE to thank YOU to every each one of them in this photos. Thank you jaga mek ja dari mula sampai akhir @mecanicagarage . Thank you for always give a moral support to me @ftwracing . Thank you for the guide and the guidance @sherco_racing_factory . Thank you for the thrill. Thank you for the lesson and learning process my sifu @acoi_pangkolo @ay41man kak @rrainnnbowww , @lyn.shaare , abg mi, daddy, Lala, @imzack74 abe joe. Thank you for the experience. . Thank you to my life partner… dia cakap mek ja bsiap nak g pavi ye???? yang kuat bahan kuat sakat kuat menyakitkan hati kuat gelakkan mek ja kuat bagi semangat jugak and always make sure all the gears up in position @fizoomar . Yang korang nampak indah, yang tak indah? Nanti mek ja kasi up slow2 sebelum geng2 #happyhappybenci #pendakapleherkucing bukak cerita… biar mek ja yang up dulu… hahahahaaa #untilljahanam ni bukan #untilljannah ??? #kautungguakudatang #donthatespreadlove . . . The best sticker printing @pristine_imprint Always care @snowybyazarazmi Lapar? @thecookiegraphy

A post shared by  ABOS (@azarazmi) on Jun 14, 2020 at 7:36pm PDT

“Thank you to my life partner… dia cakap mek ja bsiap nak g pavi ye???? yang kuat bahan kuat sakat kuat menyakitkan hati kuat gelakkan mek ja kuat bagi semangat jugak and always make sure all the gears up in position,” tulisnya.

Perkongsian Azar itu mendapat pelbagai reaksi daripada netizen yang mendoakan kebahagian mereka serta cepat-cepat mendirikan rumah tangga. Tidak kurang juga, ramai yang mengatakan Fizo dan Azar sangat sepadan.

Terdahulu, Azar Azmi pernah bertunang dengan seorang penerbit filem pada Disember tahun lalu dan majlis pernikahan dijangka berlangsung hujung tahun ini, namun ikatan tersebut terlerai pada Februari lalu.


Nadya Syahera Keguguran Anak Kembar

Teruja untuk menimang cahaya mata kembar, bagaimanapun hasrat Nadya Syahera itu tidak kesampaian apabila pelakon itu mengalami keguguran. Berita sedih itu dikongsikan oleh suaminya, Fizul Nawi menerusi Instagram.

Menerusi perkongsian itu, Fizul turut memuat naik foto imbasan bayi kembar mereka dan reda di atas apa yang berlaku. Fizul turut meminta orang ramai mendoakan agar isterinya segera sihat.

Fizul berkata sudah lama dia isteri teringinkan anak kembar namun belum rezeki mereka lagi. Difahamkan kini, Nadya masih berada di hospital menjalani rawatan susulan daripada keguguran tersebut.

bukan rezeki kita kali ni yg @nadyasyahera .. walaupun dalam hati dah lama nk anak kembar. . ???? . doakan wife sy sihat ya ?? . #kegugurankandungan #babytwins

A post shared by  FN®? (@fizulnawi_) on Jun 14, 2020 at 8:17pm PDT

Fizul dan Nadya berkahwin pada 25 September 2015, ini adalah perkahwinan kedua buat Fizul selepas bercerai dengan isterinya yang pertama. Hasil perkahwinan, mereka dikurniakan dua cahaya mata iaitu Aleena Rose, 2, dan Mohamad Dayyan, 1.


Wah! Ada 500 Pek Percubaan Percuma Untuk Si Bulus Anda Untuk Kekal Sihat

Bercakap sahaja bab kucing, ternyata rakyat Malaysia lah antara majoriti yang paling tinggi memelihara kucing dan menjadi pecinta kucing yang paling baik hati.

Siapa yang bela kucing sahaja akan tahu betapa manja dan jinaknya kucing peliharaan mereka. Ada juga diantara pecinta kucing yang menjadikan kucing ini sebagai rakan karib mereka untuk meluahkan perasaan, dan kucing juga boleh dijadikan salah satu hiburan bagi pecinta kucing apabila melihat gelagat si bulus mereka membesar di depan mata.

Tapi ramai juga di antara pecinta kucing tidak tahu ada di antara si bulus mereka dijangkiti penyakit seperti batu karang dan masalah sistem penghadaman. Ini semua gara-gara pengambilan air tidak cukup buat si bulus membuatkan mereka kekurangan air di dalam badan.

Jangan main sumbat sahaja semua benda, kesian kucing tu. Anda hanya perlukan makanan di bawah ini untuk bantu kucing anda sentiasa sihat, cukup air di dalam badan dan membesar dengan gebu!

Dalam banyak-banyak makanan kucing yang dijual di kedai, ProDiet Broth antara salah satu makanan kucing yang paling sesuai untuk memastikan sistem dalaman si bulus anda sentiasa dalam keadaan sihat.

Dihadiri dengan dua perisa iaitu ayam dan tuna membolehkan anda bertukar-tukar perisa setiap hari. Bukan berbentuk bijian, tapi ProDiet Broth adalah satu cecair seakan sup yang akan membantu meningkatkan jumlah pengambilan air untuk si bulus anda.

Ingat! Kucing juga seperti manusia yang memerlukan makanan dan minuman secukupnya, jika tidak masalah sistem dalaman si bulus anda akan terganggu.

Jangan anggap mudah bila memelihara kucing ni, serba-serbi harus lengkap untuk menggelakkan si bulus anda mempunyai penyakit.

Jadi tak salah sekiranya dari peringkat anak kucing lagi anda sudah memberikan Broth ini kepada si bulus anda. ProDiet Broth ini sesuai untuk semua jenis kucing dan peringkat umur.

Jika diambil dari peringkat awal secara konsisten ProDiet Broth ini dapat kurangkan masalah saluran kencing tersumbat dan batu karang. Secara tidak langsung kandungan kelembapan yang ada pada kucing anda lebih tinggi.

Paling menarik, ProDiet Broth ini mampu membuatkan si bulus anda lebih segar dan cergas. Jadi bolehlah setiap hari anda melihat gelagat mereka.

Okey! Kali ni yang tak sabar nak beritahu anda yang sebenarnya anda boleh dapat sample pack ProDiet Broth ni secara percuma sebanyak 500 tau.

Biasanya kucing tidak boleh menukar menu atau makanan mereka secara mengejut. Untuk pastikan si bulus ada jatuh cinta dengan ProDiet Broth ni anda boleh berikan pek percubaan terlebih dahulu. Tiada pewarna, tiada perasa tambahan. Jika rasa serasi dan anda sendiri nampak mereka lebih berselera, anda boleh beli pek ProDiet Broth untuk buat stok.

Jika mahukan kucing kesayangan anda sihat dan membesar dengan aktif jangan segan untuk mencuba makanan kucing sehinggalah makanan kucing itu serasi dan sesuai untuk si bulus anda.

Maklumat lanjut anda boleh layari laman rasmi ProDiet. Jom dapatkan sampel percuma di sini.


Nourul Wahab Kecewa Ditengking Anggota Keselamatan KLIA

Menerusi perkongsian di Instagram, penyanyi Nourul Wajab meluahkan rasa kecewanya apabila dilayan dengan kasar dan ditengking oleh seorang anggota keselamatan di Lapangan Terbang Antarabangsa Kuala Lumpur (KLIA).

Berdepan pengalaman tidak menyenangkan itu, Nourul berkata dia faham mengenai prosedur operasi standard (SOP) namun berharap anggota berkenaan lebih bertimbang rasa dan berbudi bahasa ketika menjalankan tugas.

Bahasa sesungguhbya jiwa bangsa. Especially yang bertugas demi negara, kami marah sungguh kalau orang tak reti sopan. Bahasa tu menunjukkan sapa kita . Mai sat chek incharge kat KLIA ni. Abang polis tu sombong sangat. Bukan kami tak dengaq cakap pun. Tak semua orang sama. Betui ada orang merayu rayu mintak buat sesuatu kalau dengan polis . Kami ni tak buat salah. Kalau kata itu undang2 kena patuh. Ni dak… mai jerkah kita. ?

A post shared by  N O U R U L (@nouruldepp) on Jun 13, 2020 at 4:01am PDT

“Anggota itu tinggikan suara pada saya. Dia cakap dua orang sahaja yang boleh masuk ke dalam.

“Saya kata okey, tetapi ibu bapa mertua saya tak boleh berbahasa Inggeris dan Melayu.Tapi dia masih menjawab dengan nada yang tinggi,” katanya.

Nourul berkata dia belum pernah lagi berdepan dengan situasi seperti itu membabitkan penjawat awam. Ujarnya, tidak kira seseorang itu berkuasa atau tidak berbudi bahasa itu sangat penting.

“Bahasa sesungguhnya jiwa bangsa. Terutamanya yang bertugas demi negara. Tak kira awak ada kuasa atau tidak, jangan kurang ajar dengan orang lain.

“Manusia dinilai daripada kesopanan kita, tak kira apa-apa jawatan dan pekerjaan pun. Saya tak pernah jumap anggota keselamatan yang kurang ajar seperti itu,” katanya.

Dalam kemelut dalam video kami semalam masa hantaq mamy papy balik: . Kami akan huraikan dalam video nanti. . Tak semua depa lagu tu. Faham depa juga manusia. Depa bertugas dmei negara demi kita semua. Kami cukup respect semua anggota beruniform . Cik farina ni [email protected] pasaipa incharge dia lagu tu. Lepas dah mamy oapy berlepas, kami nak pi balik oarking kat prking C depa tak habih lagi bertugas dan cik farina dan teman nya mintak bergambaq . Kami kata idea yang baik sebab kami nak habaq : semua manusia tak sama tahap kesopanan dan juga kesedaran sivik . Ada RAMAI yang sopan. Hanya satu dua yang tak boleh handle stress. Ya depa manusia juga. Kita semua faham . Satu nak mohon jangan banding2 kan orang ada nama atau orang biasa. Semua lyak dilayan sama rata. Sopan tu untuk semua. Bukan orang2 tertentu saja . Semalam kami jadi terkedu sebab takdan bukak mulut dah tengking. Takpalah kami faham. Undang2 kena ikut . Dah dia tengking, dia keluaq dari situ. Cik Farina ni lah yang explain semua elok2 . Dari awai kami sampai nampak kami berempat pakai mask, dari jauh dia senyum. Cakap elok. Mintak tiket flight. . Tiba tiba yang incharge tu potong… kami terkejut???? . Stress. Semua stress. Takdak sapa boleh kawai pendamic ni . Hanya Allah taala boleh hapuskan Virus ni. Kita kena usaha jaga diri. Tu lh orang kata toksah dok baca sangat benda menakut nakutkan. Buat kuta jadi tak tentu arah! Terjejas qeja!

A post shared by  N O U R U L (@nouruldepp) on Jun 13, 2020 at 8:13pm PDT

Dalam pada itu, Nourul turut memuat naik gambar bersama petugas keselamatan bertugas yang cuba menjelaskan mengenai salah faham berkenaan.

Nourul mengakui terkedu kerana belum sempat muka mulut sudah ditengking, bagaimanapun dia memahami bahawa anggota keselamatan juga manusia biasa dan menghormati tugas besar mereka sebagai petugas barisan hadapan.


‘Duduk Je Dekat Sini, Semua Ada. Kat Mana Tu?

Siapa antara korang yang pernah join majlis reunion tak kira la member atau keluarga? Ha! Mesti soalan pertama yang ditanya pasal, ‘duduk mana?’Jadi, untuk tahun 2020 ni, mungkin korang boleh jawab dengan cara ini.

Sebelum tu meh kami perkenalkan ‘duduk’ – jenama baru daripada EcoWorld. So korang mesti tertanya-tanya apa ‘duduk’ ni? ‘duduk’ merupakan pembangunan kediaman zaman baru ataupun vertical townships yang boleh memenuhi segala kehendak dan keperluan kita.

Menerusi penerangan seterusnya, korang mesti akan faham keunikan ‘duduk’. Meh kami terangkan beberapa elemen yang menarik dengan duduk.

Se.Ruang D’ Eco Sanctuary dan Huni D’ Eco Ardence berada di dua lokasi yang sangat strategik untuk keperluan kita iaitu di Eco Sanctuary di selatan Kota Kemuning dan Eco Ardence di Setia Alam. Dua lokasi ni merupakan kawasan perbandaran yang sangat menarik di sekitar Lembah Klang. Bukan itu je, nama yang diberikan juga cukup moden dan hipster.

Lepas ni kalau ada yang bertanya duduk mana? Jawab je ‘Saya duduk di Se.Ruang D’ Eco Santuary’ atau ‘La ni kami duduk dekat Huni D’ Eco Ardence. Ha!

Cukup untuk sebuah keluarga sederhana, duduk memang memahami ciri ruang yang kita perlukan. Dengan 3 bilik tidur dan 2 bilik air, kita boleh manfaatkan ruang rumah yang berkeluasan 1,000 sqft dan datang sekali dengan pakej separa perabot.

Bukan itu saja, dua unit tempat letak kereta juga disediakan dan barang asas rumah pintar akan korang miliki secara percuma. Wah! Syiok wei dapat banyak free gift.

Soal reka bentuk rumah tu, korang tak perlu risau sebab duduk memang sangat mementingkan reka bentuk kediaman yang praktikal dan moden sesuai untuk semua lapisan masyarakat.

Kalau ada yang bertanya pasal kemudahan yang ada, duduk memang dah sediakan swimming pool, wading pool, gim, dan dewan serbaguna untuk adakan sebarang majlis.

Menariknya, lokasi yang diperkenalkan menerusi duduk sangat bertepatan dengan keperluan kita. Kalau kita nak cari lokasi untuk kita diami, mestilah yang dekat dengan kemudahan seperti sekolah, pusat membeli belah, kedai runcit, taman, bank, pusat 3S, hospital betul tak?!

Bila saudara atau kenalan korang dengar jawapan korang tu mesti mereka pun teringin nak berjiran dengan kita kan? So, mesti soalan lanjutan confirm akan pergi dekat harga yang ditawarkan untuk semua kemudahan tadi.

Korang boleh je jawab, nilai yang ditawarkan bersamaan 7,600 biji durian Musang King berharga purata RM50 sebiji. Ha bolehlah suruh makcik-makcik atau kawan-kawan kira sendiri. Simple math je kan? Confirm boleh jawab!

Duduk jemput korang main game dan menang ganjaran sehingga RM4,000*. Caranya senang je, korang hanya perlu layari ke www.duduk.my, kemudian daftar masuk, main dan kena pass setiap tahap game untuk memenangi ganjaran sehingga RM4,000*. Korang boleh tebus ganjaran ni semasa membeli sebuah unit dengan duduk. Mudah kan?

Kami yakin korang boleh menang dan layak mendapatkan ganjaran sehingga RM4,000* tu tau. So tunggu apa lagi?! Cepat daftar sekarang juga.

Jadi lepas ni bila orang tanya korang ‘duduk mana?’. Jawablah dengan bangga yang korang duduk di Se.Ruang D’ Eco Sanctuary dan Huni D’ Eco Ardence!

Untuk maklumat lebih lanjut, korang boleh klik website rasmi duduk di sini dan Instagram duduk serta Facebook di sini.


Risteena, Isa Khan Rancang Nikah Hujung Tahun Ini

Sering berkongsikan momen bahagia di media sosial, ramai yang tertanya bilakah pasangan ini akan berumah tangga. Segalanya terjawab apabila Isa Khan dan tunangnya, Nur Risteena rancang untuk menamatkan zaman bujang hujung tahun ini.

Merancang untuk mengadakan bernikah pada November atau Disember ini, bagaimanapun, perancangan mereka itu bergantung kepada situasi semasa sekiranya Perintah Kawalan Pergerakan Pemulihan (PKPP) masih berterusan.

“Kami merancang mengadakan majlis pernikahan sekitar November atau Disember ini. Rancangan ini sudah ditetapkan ketika majlis pertunangan lagi. Kami rancang bertunang hanya setahun, tak mahu tunang lama-lama.

“Bagaimanapun, disebabkan PKPP masih berterusan dan tidak diketahui berlanjutan hingga bila, jadi kami masih belum menetapkan tarikh yang sesuai,” katanya kepada BH Online.

Isa yang juga bekas peserta Akademi Fantasia (AF) 2016 itu berkata, dia ada terfikir untuk melangsungkan majlis pernikahan terlebih dahulu, kemudiannya barulah majlis resepsi diadakan pada tarikh bersesuaian.

“Besar harapan saya dapat mengadakan majlis pernikahan dan persandingan serentak. Bagaimanapun, disebabkan COVID-19 belum berakhir, terfikir juga mahu bernikah dahulu dan majlis persandingan diadakan tahun hadapan.

“Bagaimanapun, semuanya masih belum ditetapkan lagi. Kami kena berbincang dengan keluarga dan melihat situasi semasa,” katanya.

Isa mengikat tali pertunangan dengan Nur Risteena pada 23 November tahun lalu di Bali, Indonesia selepas lima bulan berkenalan.


Kereta Dipandu Pekerja Kemalangan, Black Rugi RM8,000

Perkongsian Black Hanifah di Instagram menjadi perhatian ramai apabila penyanyi itu memuat naik video sebuah kereta terlibat dalam kemalangan jalan raya. Bagaimanapun, Black memaklumkan pekerjanya yang terbabit dalam kemalangan tersebut.

Menurut Black, kenderaan jenis pacuan empat roda yang dipandu pekerjanya itu dikatakan telah terbabas dan kemudian melanggar pembahagi jalan selepas tayar kanan sebelah hadapan pecah.

Difahamkan, Black yang berada di Pulau Pinang sejak Rabu lalu terpaksa bergegas pulang ke Kuala Lumpur selepas mengetahui tentang berita tersebut.

Alhamdulillah @afif_lea selamat, kete xdak hal.. kita bole repair. Selamat hari raya aidilfitiri.. ? #nyawablack #blackpirlo #nivalel #nimemangviral #padupadu #hitampunsedap

A post shared by  Black Hanifah (@black.hanifah) on Jun 12, 2020 at 5:51am PDT

“Kejadian itu berlaku selepas pekerja saya menggunakan kenderaan terbabit untuk membeli barangan kelengkapan pejabat.

“Tiba-tiba tayar kanan bahagian hadapan pecah dan hentam pembahagi jalan. Mujur tiada apa-apa dan tak teruk pun. Cuma ada body kit bahagian hadapan, sport rim yang baru ditukar rosak dan perlu dibaiki,” katanya kepada Astro Gempak.

Kos baik pulih kenderaan tersebut mencecah hampir RM8,000, namun Black bersyukur kerana tiada kemalangan jiwa berlaku. Dalam pada itu, Black menyangkal dakwaan punca kemalangan disebabkan tayar kenderaan sudah lama tidak diselenggara.

“Benda dah nak jadi, saya reda sahaja. Selepas dimaklumkan saya terus bergegas balik ke Kuala Lumpur kerana kenderaan itu saya selalu guna untuk bawa motosikal cross.

“Ramai nampak tayar kereta itu sudah haus tapi ia masih boleh dipakai lagi.

Memandangkan saya baru keluar dari hutan menggunakan kenderaan itu, tayar pun nampak seperti warna tanah dan botak. Tapi tak pun,” tambahnya.


Hamil Anak Kedua, Mawar Rashid Berehat Main TikTok

Berkongsikan berita gembira dirinya kini sedang hamil anak kedua, Mawar Rashid berkata dia kehamilannya kali ini agak mencabar dimana dia mengalami alahan teruk berbanding ketika mengandung anak pertamanya, Raden Muhammad Rafael.

Beryukur di atas rezeki cahaya mata keduanya itu, Mawar turut meminta agar orang ramai mendoakan untuk bayi dalam kandungannya serta kesihatannya yang tidak berapa baik kerana mengalami loya yang agak teruk.

Menerusi satu perkongsian di Instagram, Mawar turut meminta maaf kerana tidak dapat menunaikan permintaan peminat untuk melihatnya melakukan cabaran Barbie Challenge kerana keadaan kesihatannya yang tidak mengizinkan.

“Doakan Mawar. Kali ini alahan teruk sikit, itu yang perlahan sikit online. Ramai minta buat Barbie Challenge, tapi tak larat. Minta maaf semua, banyak lagi nak buat challenge lain dan kerja lain-lain tapi semua tergendala,” katanya.

Diruangan komen, rata-rata netizen menzahirkan ucapan tahniah buat pelakon itu dan mendoakan agar kandungan baik-baik sahaja dan bayi dalam keadaan sihat serta dipermudahkan proses kehamilan.

Mawar telah mendirikan rumah tangga bersama Raf Yaakob pada November 2017 dan dikurniakan seorang cahaya mata, Raden Muhammad Rafael pada Mac tahun lalu.


Isteri Saharul Ridzwan Selamat Lahirkan Bayi Perempuan

Tahniah diucapkan kepada Saharul Ridzwan dan isteri, Deena Amir yang selamat menimang  bayi perempuan yang merupakan cahaya mata kedua mereka. Berita gembira itu dikongsikan oleh Saharul menerusi Instagram sebentar tadi.

Menurut Saharul, anak perempuannya itu seberat 3.305 kilogram itu dilahirkan secara pembedahan C kecemasan (emergency C Section).

BACA: Isteri Saharul Ridzwan Alami Kontraksi, Tapi Diminta Pulang Ke Rumah

Ujarnya, isteri dan anaknya berada dalam keadaan yang baik dan sihat-sihat sahaja.

Saharul turut menzahirkan ucapan terima kasih buat mereka yang mendoakan buat isteri dan anaknya.